Yeni nazirin yeni aparat rəhbəri və rabitəyə yad komandası: 3 ayı tamam olan Ramin Quluzadənın müdhiş planları - Azinforum.az İnformasiya Portalı\nAna səhifə / Cəmiyyət / Yeni nazirin yeni aparat rəhbəri və rabitəyə yad komandası: 3 ayı tamam olan Ramin Quluzadənın müdhiş planları\nƏli Abbasovun vəzifədən alınmasından sonra Rabitə və Yüksək Texnologiyalar Nazirliyinin rəhbərliyinə gətirilən nazir Ramin Quluzadənin atdığı addımlar hələ də peşəkar rabitəçilər arasında ziddiyyətli qarşılanır.\nMia.az xəbər verir ki, bu barədə “Reytinq” qəzetinin son sayında da maraqlı araşdırma dərc olunub.\nBu və ya digər məqamlarla bağlı Mia.az-a da maraqlı məlumatlar daxil olub.\nHəmin məlumatların ümumi təhlilinə görə, yeni nazirin gəlişindən dərhal sonra Əli Abbasovun köməkçiləri ilə yanaşı, nazirlikdəki ən yaxın kadrlarını təmizləməsi anlaşılan olsa da, ötən 3 ayda onun nələri planlaşdırdığı, hansı mütərəqqi addımlar atdığı, hansı islahatlar apardığı hələki hiss olunmur:\n“Yeni nazir ancaq və ancaq sabiq nazir Misir Mərdanovun nazirlikdə aparat rəhbərinin müavini olan qardaşı İlham Mərdanovu və bir neçə tanınan vəzifəli şəxsləri “vurmaq”la yanaşı, Beytulla Hüseynovun həbsindən sonra Bakı Telefon Rabitəsi İstehsalat Birliyinə (BTRİB) direktor əvəzi və direktor təyinatları ilə medianın gündəmində olub. Bir də bu yaxınlarda rəsini işdən azad edib, yeni rəis təyinatı həyata keçirdiyi Lənkəranda vətəndaşlarla qəbul keçirib ki, orada da kimləri qəbul etməsi yayılan foto və videolardan bəllidir…\nMaraqlıdır ki, yeni nazirdən ötən üç ayda daha ciddi islahat və dəyişikliklər gözlənilsə də, o, bunların heç birini edə bilmədi. Nazirin yaxın çevrəsinə daxil olanlar isə bunu Baş Prokuror yanında Korrupsiyaya Qarşı Mübarizə İdarəsinin rabitə sektoruna daxil olan bütün müəssisələrdə apardıqları kompleks yoxlama ilə əlaqələndirməyə çalışırlar. Guya nazir Ramin Quluzadə prokurorluğun apardığı istintaqın nəticəsini gözləyir. Yəni bunların məntiqiylə yanaşsaq, prokurorluq 1 il istintaq aparsa, Ramin Quluzadə də guya bunu gözləyəcək. Gülməlidir. Ən azı ona görə ki, rabitə ölkənin ən strateji sahələrindən biri olmaqla, həm də dövlət müəssisəsidir. Ancaq sizə dəqiq deyə bilərəm ki, əslində, bu, bir bəhanədir.\nSadəcə, ötən müddətdə Ramin Quluzadə hələ rabitə sektorunun əlifbasını öyrənməyə vaxt sərf edib, ancaq və ancaq bu sahədəki kadrları öz aləmində saf-şürük etməklə məşğuldur. Bu “saf-çürük”lərin, apardığı bir neçə kadr dəyişikliyinin rabitə sektorunda ciddi “çatlar”a, fəsadlara yol açdığı isə artıq açıq görünməyə başlayıb. Bəli, onun iki ciddi kadr təyinatı – nazirlikdə aparat rəhbəri və BTRİB-ə baş direktor seçimləri daxildə baş qaldıran ilkin etirazların cücərtilərini boy atdırmağa səbəb olub”.\nRAMİN QULUZADƏ QƏBULDA!\nMəlumatlı şəxs deyir ki, yeni nazirin köhnə kadrların əksəriyyəti ilə vidalaşıb, öz komandasını “yad kadrlar”dan formalaşdırmaq istəyi, nazirlikdə birmənalı qarşılanmayıb:\n“Nədən ki, bu kadrlar rabitəyə yad olmaqla yanaşı, bu sahədən ümumiyyətlə, məlumatlı deyillər.\nMəsələn, korrupsiya və müxtəlif cinayətlərdə iştirak ittihamı ilə həbs olunan Vidadi Zeynalovun yerinə ötən həftə gətirilən əslən Cəlilabad rayonundan olan aparat rəhbəri Əli İzzət oğlu Abdullayevin təyinatını götürək. Nazirin bu təyinatı nəinki rabitə sektorunda, hətta hakimiyyət dəhlizlərində ciddi narazılıq və şübhələrlə qarşılanıb. Eyni sözləri az əvvəl BTRİB-ə rəsi təyin etdiyi Rövşən Babayev haqda da demək olar”.\nMəlumatlı şəxs deyir ki, Ramin Quluzadə təyinatından bu yana keçirdiyi görüşlərdə daima şəffaflıq, işgüzarlıq və peşəkarlıqdan ağızdolusu danışsa da, əslində, özü kimi rabitəyə tamamiylə yad olan Əli Abdullayevi aparat rəhbəri təyin etməsi, nazirlikdə onun təcürbəsizliyi, eyni zamanda, tayfabaz, qrupbaz olması ilə əlaqələndirilir:\n“Xüsusən ona görə ki, yeni aparat rəhbəri Əli Abdullayev cəmiyyətdə, o cümlədən rabitə sektorunda yenilikçi, şəffaf, bir sözlə, müsbət imicli kadr kimi tanınmır. Bununla bağlı mediada gedən məlumatlara istinad etsək, Əli Abdullayevin adı irimiqyaslı maxinasiyalarda qırmızı xəttlə keçən bir başqa qurumda rəhbər vəzifə tutmuş şəxs kimi qabardılıb. Üstəlik, indiki həssas məqamda Ramin Quluzadənin bu təyinatının arxasında çox gizli və şübhəli məqamların dayandığına da işarə vurulub”.\nMəlumatlı şəxs deyir ki, Əli Abdullayev Əmlak Məsələləri Dövlət Komitəsində Hüquq şöbəsinin müdiri, bundan sonra isə Hərracların Təşkili üzrə Auksion Mərkəzinin baş direktoru vəzifələrində işləyib:\n“O zaman hərracların necə keçirildiyini mübahisələndirməyə yəqin ki, ehtiyac yoxdur. İstənilən iş adamını danışdırsaq, bunu izah edə bilər. Bu, Əli Abdullayevin adına yazılan ilk mənfi qiymətdir. Hələlik bununla da işimiz yoxdur. Xüsusən yeni aparat rəhbərinin gənc yaşlarından ulduzunun hansı “meyar” əsasında parlamasına işıq salacaq fakt varkən, cəmiyyətə kifayət qədər aydın olan hərrac prosesi ilə oxucuları yormayaq.\nGəlin razılaşaq ki, bu ölkədə diplomunu alandan dərhal sonra heç kim birdən-birə hansısa bir nazirlik və ya komitədə birbaşa şöbə müdiri təyin edilmir. Bəs, Əli Abdullayevin ulduzu belə sürətlə necə parlaya bilərdi?! Axı, onun hansı görünən xüsusi fitri istedadı vardı ki, birdən- birə önəmli postlara gətirildi? Onun o zamandan bu günə sürətli yüksəlişində hansı “fövqəlqüvvə”nin təqdimatı rol oynayır?\nƏlbəttə, bütün bunlar araşdırılası və cavabını gözləyən suallardır.\nHələlik aydın olan odur ki, Əli Abdullayevin daşınmaz əmlak sektorundan başlayan sürətli yüksəlişi o zaman hazırkı Əmlak Məsələləri Dövlət Komitəsi üzərində dominatlıq edən sabiq iqtisadi inkişaf naziri Fərhad Əliyevin adı ilə hallanır. Bu söhbətin meydana çıxması isə bir neçə faktorla əlaqələndirilir.\n1-cisi, Əli Abdullayev Fərhad Əliyevin yerlisidir. O Əli Abdullayevin ki, atası İzzət Abdullayev Cəlilabadda tanınmış adam olub. Ötən əsrin 70-ci illərində Cəlilabad Rayon İcraiyyə Komitəsinə rəhbərlik edib. Sonralar Biləsuvar və Cəlilabad rayonlarında suvarma idarələrinin rəisi, Meliorasiya və Su Təsərrüfatı Komitəsində məsul vəzifədə işləyib. Respublikanın əməkdar mühəndisidir.\nOnun Fərhad Əliyevlə xüsusi münasibətlərinin olduğu da sirr deyil. Fərhad Əliyevin yüksəlişində də bir yerli kimi Əli Abdullayevin atasının ciddi dəstəyi olduğunun da iddia edildiyi məlumatda o da qeyd olunur ki, həmin illər regional qruplaşmaya üstünlük verən Fərhad Əliyev bu və ya digər səbəblərdən onun oğlunu ali məktəbi bitirən kimi yüksək vəzifəyə təyin edib.\nXatırladaq ki, Əmlak Məsələləri Dövlət Komitəsi 2001-ci ildə Dövlət Əmlakının İdarə Olunması və Özəlləşdirilməsi Departamenti kimi İqtisadi İnkişaf Nazirliyinin tərkibində fəaliyyət göstərib. Quruma o vaxt kadr təyinatları məhz Fərhad Əliyev tərəfindən aparılıb. Bunu yəqin çoxluq xatırlayır. Yəni Əli Abdullayevin gənc yaşlarından dövlət idarəçiliyində ulduzunun parlaması təsadüf olmayıb…”.\nMəlumatlı şəxs deyir ki, Fərhad Əliyevin həbsindən sonra Əli Abdullayevin vəzifədə saxlanılmasının özəl səbəbləri ilə yanaşı, onun aparat rəhbəri təyin olunadək haralarda, kimlərlə, hansı qruplarla sıx işbirliyində olması ilə bağlı da çox ciddi ittiham dolu faktlar var.\nBizi məlumatlandıran mənbə bu faktları bölüşsə də, dəqiqləşdirilməsinə ehtiyac olduğunu deyir və əlavə edir ki, Ramin Quluzadə Əli Abdullayevlə birlikdə rabitə sektorunu tam “cəngi”nə almaq, əsl planını həyata keçirmək istəyir:\n“Ramin Quluzadə belə hesab edir ki, Əli Abdullayevdən peşəkar idarəçiyə bu ölkədə az-az təsadüf oluna bilər. Daha dəqiqi, hələlik o, yeni aparat rəhbərini belə təqdim edir. Bəli, nazir Ramin Quluzadə yeni aparat rəhbəri, BTRİB-ə kənardan gətirdiyi yeni baş direktor Rövşən Babayev, həmçinin “Azərpoçt”ın baş direktorunu əvəz edən baş nazirin müavini Əli Əhmədovun bacısı oğlu Sübhan Kazımovun başının üzərinə qoyduğu nəzarətçilər və digər kənar “kruq”u ilə rabitəni özününküləşdirməyi planlayıb. Bu məqsədinə çatmaq, daha dəqiqi, o, planını asanlaşdırmaq üçün özü də bütün müəssisələrdə yoxlama apartdırır. Bununla bütün rəislərə ilk həftədən işlərində dönüş yaratmaq üçün vaxt qoyduğunu, guya işlərinə baxıb, postlarında qalıb-qalmayacağına qərar verəcəyi haqda dediklərinə hüquqi zəmin hazırlayır.\nAncaq hamı bilir ki, yeni nazir son üç aydır ancaq və ancaq özünün yerini möhkəmlətmək və sələfləri – Əli Abbasovla Nadir Əhmədovun dövrlərindən qalan kök atmış rəislərə qarşı hücuma keçmək üçün “tədarük” görür. Yəni yoxlama aparmaqla, həmin rəisləri fakt qarşısında qoyub, ya vəzifələrindən rahatlıqla getmələrinə, ya da özüylə rahat hesablaşdırmaq məqsədi güdülür.\nMənim bildiyimə görə, o, Bakının iki qovşaq rəisi istisna olmaqla, qalanlarını da BTRİB-in həbs olunan baş direktoru Beytulla Hüseynovun kirvəsi Fətulla Seyidovun dalıycan göndərəcək.\nRamin Quluzadə eyni halı rayonlar üzrə də tətbiq etməyə hazırlıq görür. Artıq Abşeron qovşağında prokurorluğun yoxlaması bitsə də, Ramin Quluzadənin kimlərdən ibarət olduğu maraqla araşdırılan yoxlama heyəti hələ də orada “eşələnir”.\nBu da o deməkdir ki, Ramin Quluzadə yaxın həftələrdə Abşeron Telekommunikasiya Qovşağının rəisi Əyyub İsmayılovla da yolları ayırmağı hədəfləyib. Ancaq onu da deyim ki, Əyyub İsmayılovla baş-başa gəlmək nazirə gələcəkdə sıxıntı da yarada bilər. Çünki o, Prezident Administrasiyasının şikayətlər şobəsinin müdiri Süleyman İsmayılovun əmisi oğlundur. Bu məqamı nəzərə alan bəziləri deyir ki, nazir bunu nəzərə alaraq, yoxlamanın nəticəsinə uyğun şəkildə Əyyub İsmayılova başqa vəzifə verə bilər. Yox, əgər Ə.İsmayılovun qanunsuzluqları kompromatlaşdırılarsa və o, nazirə müqavimət götərmək cəcarəti göstərərsə, plan əksinə dəyişəcək. Yəni, o da rabitədən uzaqlaşdırılacaq.\nOnu da qeyd edim ki, hazırda bütün qovşaqlar da oxşar proseslər gedir. Sanki yeni nazir yoxlama ilə kimi vəzifədə saxlayıb-saxlamayacağını müəyyənləşdirməklə bərabər, həm də vəzifədə saxlayacaqlarını əlinə aldığı kompromatlarla özündən aslı vəziyyətə salmaq, daha dəqiqi, həmişə qorxu altında saxlamağı planlayır”.\nƏLİ ABBASOV və rabitənin həbsdə olan “AĞIRÇƏKİLİ TOPLARI”\nMəlumatlı şəxsin sözlərinə görə, yeni nazirin BTRİB-dən fərqli olaraq, hələ də “Aztelekom” və “Azərpoçt”a yeni rəhbər təyin edə bilməməsinin də özəl səbəbləri var…\nBundan başqa, Mia.az-ın əldə etdiyi məlumata görə, yeni nazirin sələfi Əli Abbasovun rabitə sektorunda olan yaxın dostları, hətta yaxın qohumları haqda da Ramin Quluzadə hələ də tərəddüd keçirir: “Nazir, hətta Əli Abbasovun bacısının həyat yoldaşının rəhbərlik etdiyi telekommunikasiya qovşağındakı yoxlamaya da ehtiyatlı yanaşır. Onun sabiq nazirin qohumları və vaxtı ilə universitetdən gətirdiyi kadrlara münasibəti, eyni zamanda, “Aztelekom”, “Azərpoçt”la bağlı planları başqa bir mövzunun söhbətidir ki, bununla bağlı detalları zamanında danışarıq…”.\nBu və ya digər məqamlarla bağlı araşdırmalarımız davam edəcək.\nÖncəki Tayvanda uçmuş bina yağ bankalarından tikilibmiş\nNövbəti Tovuzda borca görə məktəbin də işığını kəsiblər… – ŞİKAYƏT VAR


Politoloq Qarabağ üçün Francois Hollande-dan istədiyini eşitmədiyini deyir\n2022, 26 Yanvar, çərşənbə, Bakı vaxtı 21:45\nAzərbaycan prezidenti İlham Əliyev (solda) Bakıda fransalı həmkarı Francois Hollande ilə görüşür. 12 may 2014\nFransa prezidenti Francois Hollande-nin Azərbaycana səfərini şərh edən politoloq Fikrət Sadıqov deyir ki, Nicolas Sarkozy-nin Bakı səfəri ilə indiki prezidentin səfəri arasında fərq var.\n«Fransa prezidenti Francois Hollande-dən Azərbaycanın maraqlarına cavab verən bəzi ifadələri də eşitdik. Həm Dağlıq Qarabağ məsələsi, həm də humanitar, iqtisadi, nəqliyyat, enerji layihələri sahəsində ikitərəfli münasibətlərin inkişafı ilə bağlı.\nAmma bu da bir reallıqdır ki, biz Fransanın dövlət başçısının səfərindən sonra hansısa inqilabi dəyişiklik gözləməməliyik. Fransanın strateji maraqları dəyişilməz qalır. Onların bu regionda Ermənistanla bağlı öz prioritetləri var. Eyni zamanda Azərbaycanla Fransa arasında münasibətlər inkişaf edəcək.\nAzərbaycana ATƏT-in Minsk qrupunun həmsədri olan dövlətə başçılıq edən siyasətçi gələndə bizim maraqlarımıza cavab verən ifadələri eşitməyi çox istərdik. Amma bunu eşitmədik. Ümumi ifadələr, sülh yolu ilə məsələni həll etmək, Minsk Qrupu formatında danışıqları davam etdirmək tövsiyəsi... Bunları bilirik, çox istərdik ki, belə aparıcı dövlətlərin başçıları bu məsələyə daha ədalətli yanaşaydı».\nFikrət Sadıqov Fransa prezidentinin müxalifət liderləri və vətəndaş cəmiyyətinin nümayəndələri ilə görüşünə də toxunub\n«Hollande Sosialist Partiyasının rəhbəridir. Hakimiyyətə də sosialist kimi gəlib. Sosialist Partiyasının da siyasi platforması insan haqlarını müdafiəsi ilə sıx bağlıdır».\nFrancois Hollande 1979-cu ildən Sosialist Partiyasının üzvüdür. 1997-ci ildən 2012-ci ilə qədər Korrezdən millət vəkili seçilib. 2001-ci ildən 2008-ci ilə qədər Tuluzanın bələdiyyə sədri olub. 2012-ci il Fransada keçirilən prezident seçkilərinin ikinci turunda səslərin 51.7 faizini alıb.\nFransa prezidenti mayın 11-də Bakıya gəlib, O, mayın 12-də Azərbaycana səfərini başa çatdıraraq Ermənistana yola düşüb. Francois Hollande Yerevandan sonra da Tbilisiyə səfər etməyi planlaşdırır.


3 ayda təbiətə 91 min manat ziyan dəyib | Xalq Qəzeti\n3 ayda təbiətə 91 min manat ziyan dəyib\n04.05.2018 12:24 | Oxunma sayı: 449\nEkoloji qanunvericiliyi pozan şəxslər haqqında polisə müraciət edilir. Gecə vaxtı qanunsuz ağac kəsən və ya ətraf mühitə məişət tullantıları tökən şəxsin tapılması üçün də Ekologiya və Təbii Sərvətlər Nazirliyinin əməkdaşları hüquq-mühafizə orqanlarına xəbər verirlər. İlin əvvəlindən bu günə qədər xeyli şəxs belə faktlara görə cərimə edilib.\nBu ilin üç ayı ərzində təbiətə 91 min manatdan çox ziyan dəyib. Bu barədə Ekologiya və Təbii Sərvətlər Nazirliyinin mətbuat katibi İradə İbrahimova deyib. Onun sözlərinə görə, ekologiyaya vurulmuş ziyan əsasən təbiətə atılan məişət tullantıları və ağac kəsimi ilə bağlıdır.\nMəlumata görə, qanunsuz ağac kəsimi və ətraf mühitə məişət tullantılarının atılması ən çox paytaxtın Qaradağ, Nəsimi və Suraxanı rayonlarında aşkar edilib. Bu ilin üç ayı ərazində Ətraf Mühitin Mühafizəsi Departamentinin əməkdaşları tərəfindən respublika üzrə belə faktlara görə 819 akt tərtib edilib və 169 min 156 manat cərimə yazılıb. İradə İbrahimova onu da bildirdi ki, yazılan cərimələr ərazidə əməkdaşlar tərəfindən aşkar edilənlərdir. Elə bunun nəticəsidir ki, təbiətə dəymiş ziyanla bağlı polisə 88, prokurorluq orqanlarına 41, məhkəmə icra şöbələrinə isə 65 iş göndərilib. Həmin faktlar hazırda araşdırılır.İradə İbrahimova onu da qeyd etdi ki, yazılan aktlar və hüquq-mühafizə orqanlarına göndərilən işlər ötən illərlə müqayisədə dəfələrlə azalıb.\nQeyd edək ki, bu işdə insanlar özləri də maraqlı olmalıdırlar. Qanunsuz ağac kəsmə və ya ətrafa tullantı atma faktları ilə rastlaşan şəxslər buna mane olmaqla yanaşı, həm də ''168'' qaynar xəttə məlumat verə bilərlər.


“Ermənistan ictimaiyyəti bir neçə gün əməlli-başlı həyəcan yaşadı” – Deputat – Boyukmillet.com\nHome » Siyasət » “Ermənistan ictimaiyyəti bir neçə gün əməlli-başlı həyəcan yaşadı” – Deputat\n“Ermənistan ictimaiyyəti bir neçə gün əməlli-başlı həyəcan yaşadı” – Deputat\n12 Yanvar 2021 Siyasət\nYanvarın 11-də Rusiya Prezidentinin təşəbbüsü ilə Moskva şəhərində Azərbaycan Respublikasının Prezidenti cənab İlham Əliyev, Rusiya Prezidenti cənab Vladimir Putin və Ermənistanın Baş naziri Nikol Paşinyan arasında keçirilən üçtərəfli görüş noyabrın 10-da tərəflər arasında imzalanan Bəyannamənin maddə-maddə həyata keçirilməsi istiqamətində irəliyə doğru atılmış növbəti uğurlu addım oldu.\nGörüşün anonsu əvvəldən verildiyindən Ermənistan ictimaiyyəti bir neçə gün əməlli-başlı həyəcan yaşadı, Paşinyanın Moskvaya getməsinin qarşısını almaq üçün çağırışlar, hətta hava limanına gedən zaman yolları kəsmək üçün cəhdlər edildi. Təbii ki, ermənilərin bu hərəkətləri başa düşülən idi. Məğlub ölkənin məğlub vətəndaşı noyabrın 10-da tərəflər arasında imzalanmış kapitulyasiya sənədinin mərhələ-mərhələ yerinə yetiriləcəyini, əks-təqdirdə bunun Ermənistan üçün çox ağır nəticələr verə biləcəyini çox yaxşı bilirdi. Lakin özünün olmayan oyuncağı əlindən geri alınmış və onun bir daha geri qaytarılmayacağını bilən uşağın çarəsiz halda özünü yerə çırpıb şivən qoparmaqdan başqa yolu da yoxdur və heç kəs də bu haqqı ona qadağan etmək fikrində deyil.\nNəhayət ki, bu görüş baş tutdu. Dünya bu görüşü, necə deyərlər, nəfəsini içinə çəkərək izlədi. Biz də izlədik. Bir tərəfdə şax duruşu ilə müzəffər Ali Baş Komandanımız, digər tərəfdə Ermənistanın aylardır “nə oldu, Paşinyan?” sualına cavab verə bilməyən büzüşmüş, məğlub baş naziri.\nDörd saata yaxın davam edən görüşün təfərrüatını tam bilməsək də, bu görüş nəticəsində imzalanmış sənəd – üçtərəfli bəyanat ortadadır. Bəyanat, gözlədiyimiz kimi, tam olaraq 10 noyabr Bəyanaməsinin 9-cu maddəsinin icrasına, regionda iqtisadi və nəqliyyat əlaqələrinin bərpasına və bütün bu işlərin həyata keçirilməsi üçün işlək mexanizmin yaradılmasına xidmət edir.\nBaşqa sözlə, söhbət Naxçıvanla Azərbaycanın digər ərazilərini birləşdirəcək Zəngəzur dəhlizindən gedir. Əslində, Paşinyan həm 10 noyabr, həm də 11 yanvar sənədlərinə imza atmaqla sübut elədi ki, Ermənistanda yeganə ağıllı adamdır, çünki hərbisi, iqtisadiyyatı və xüsusilə psixoloji durumu bərbad vəziyyətdə olan Ermənistanın bu gün yeganə çıxış yolu qonşu ölkələrlə və ilk növbədə Azərbaycanla normal münasibətlər qurmaqdır.\nLakin bu üçtərəfli görüşün sonunda dövlət başçılarının keçirdiyi mətbuat konfransında Paşinyan dövlət başçısına yaraşmayan çıxışı ilə göstərdi ki, biz onun ağlı barədəki düşüncələrimizdə heç də haqlı olmamışıq, o da elə başqa ermənilərlə eyni ağılda imiş. Belə ki, həmin mətbuat konfransında həm Rusiya prezidentinin, həm də cənab İlham Əliyevin yüksək siyasi etika və diplomatik mədəniyyət nümayiş etdirərək görüşün gedişi haqqında verdikləri ümumi məlumata baxmayaraq, Paşinyan yenə də keçmiş Dağlıq Qarabağın “statusundan”, guya hərbi əsir olan erməni terrorçularının azad olunması məsələsindən danışdı və təzədən özünü gülünc vəziyyətdə qoyaraq etiraf etdi ki, hər iki məsələdə onun dediklərinə əhəmiyyət verən olmayıb.\nMənim isə görüş haqqında yekun qərarım budur ki, bu görüş və bu bəyanatla Azərbaycan 44 gün döyüş meydanında və 10 noyabrda siyasi müstəvidə qazandığı qələbəni daha bir addım irəli apardı.\nPrevious Ərdoğan Türkiyədə kütləvi peyvəndin başlayacağı vaxtı açıqladı\nNext “Nəhayət ki “-ov”, “-yev” soyad sonluqlarından xilas olmalıyıq!” – Sabir Rüstəmxanlıdan ÇAĞIRIŞ


1986-cı ildə təsis olunmuşdur. Şöbə müdiri fil.ü.e.d,professor Azadə Musayevadır.\nƏlyazmalar İnstitutunda saxlanılan Azərbaycan və başqa türk xalqlarının abidələrinin tədqiqi, transfoneliterasiyası; müxtəlif nüsxələr əsasında elmi-tənqidi mətnlərin tərtibi; linqvistik, ədəbiyyatşünaslıq, kulturoloji mətnşünaslıq məsələləri ilə bağlı elmi-nəzəri tədqiqat işlərinin aparılması; tarixi abidələrin mənbəşünaslıq istiqamətində tədqiqi işi ilə məşğul olur.


Cahangir Hacıyevin məhkəməsindən: “Kreditə qol çəkdim amma pulu mən almadım” - Günün Səsi Cahangir Hacıyevin məhkəməsindən: "Kreditə qol çəkdim amma pulu mən almadım" - Günün Səsi\nCümə axşamı, Okt 1, 2020\nCahangir Hacıyevin məhkəməsindən: “Kreditə qol çəkdim amma pulu mən almadım”\n09 Sentyabr 2016 12:37\nBu gün Bakı Ağır Cinayətlər Məhkəməsində “Azərbaycan Beynəlxalq Bankı”nın keçmiş sədri Cahangir Hacıyev, Mərkəzi filialın direktorları işləmiş Yusif Ələkbərov və Anar Sultanov, Mərkəzi filialın müdiri işləmiş İlqar Abdullayev, bankın inzibati binalarının mühafizəsini həyata keçirən “İnter Security” MMC-nin baş direktoru İbrahim Hüseynov, bankın Nəqliyyat filialının direktoru işləmiş Kənan Orucov, bankın Nərimanov filialının direktoru işləmiş, hazırda “AFB Bank” ASC-nin Müşahidə Şurasının sədri olan Məmməd Cahangirov və Bakı Fındıq Zavodunun direktoru işləmiş Azad Cavadovun cinayət işi üzrə məhkəmə prosesi davam etdirilib.\nGununsesi.info-nun xəbərinə görə, hakim Əfqan Hacıyevin sədrliyi ilə keçirilən prosesdə vəkil Fəxrəddin Mehdiyev vəsatət qaldırıb.\nO, C.Hacıyevin məhkəmə protokolu ilə tanış olmaq istədiyini deyib. Hakim isə vurğulayıb ki, təqsirləndirilən şəxs məhkəmə protokolları ilə məhkəmə prosesi başa çatandan sonra 3 gün ərzində tanış ola bilər.\nDaha sonra şahid Emma Həsənova ifadə verib. O, keçmiş kürəkəni, təqsirləndirilən Azad Cavadovun xahişi ilə kreditə qol çəkdiyini deyib: “Lakin mən heç pul da almadım”.\nA.Cavadovun keçmiş qayını Ələkbər Həsənov da dindirilib. Şahid vurğulayıb ki, ittiham aktında qeyd edilən xəncəri mağazadan alıb: “Həmin xəncəri Azadın ad günündə ona bağışlamışam”.\nHakim digər şahidlərin məhkəməyə məcburi gətirilməsi ilə bağlı qərar çıxarıb.\nProses sentyabrın 14-də davam etdiriləcək.\nQeyd edək ki, “Azərbaycan Beynəlxalq Bankı” Açıq Səhmdar Cəmiyyətinin İdarə Heyətinin sabiq sədri C.Hacıyev ötən il dekabrın 5-də həbs edilib. Onun barəsində Nərimanov Rayon Məhkəməsində 4 ay müddətinə həbs qətimkan tədbiri seçilib. C.Hacıyev və digər 7 şəxsin – Mərkəzi filialın direktorları işləmiş Y.Ələkbərov və A.Sultanov, Mərkəzi filialın müdiri işləmiş İ.Abdullayev, bankın inzibati binalarının mühafizəsini həyata keçirən “İnter Security” MMC-nin baş direktoru İ.Hüseynov, bankın Nəqliyyat filialının direktoru işləmiş K.Orucov, bankın Nərimanov filialının direktoru işləmiş, hazırda “AFB Bank” ASC-nin Müşahidə Şurasının sədri olan M.Cahangirov və Bakı Fındıq Zavodunun direktoru işləmiş A.Cavadovun Cinayət Məcəlləsinin 179.3.1, 179.3.2 (mütəşəkkil dəstə tərəfindən külli miqdarda mənimsəmə), 308.2 (vəzifə səlahiyyətlərindən sui-istifadə ağır nəticələrə səbəb olduqda), 309.2 (vəzifə səlahiyyətlərini aşma ağır nəticələrə səbəb olduqda), 313-cü (vəzifə saxtakarlığı), 228.1 və 228.4-cü (qanunsuz olaraq silah, onun komplekt hissələrini, döyüş sursatı, partlayıcı maddələr və qurğular əldə etmə, başqasına vermə, satma, saxlama, daşıma və gəzdirmə) maddələri ilə təqsirləndirilmələrinə dair cinayət işinin istintaqı yekunlaşaraq təqsirləndirilən şəxslər, onların müdafiəçiləri iş materialları ilə tanış edilmiş və iş üzrə ittiham aktı Azərbaycan Respublikasının Baş Prokurorluğu tərəfindən iyulun 19-da təsdiq edilərək baxılması üçün aidiyyəti üzrə Bakı Ağır Cinayətlər Məhkəməsinə göndərilib.\nHəmin şəxslər 211 milyonun manat pulu mənimsəməkdə təqsirli bilinirlər.\nXatırladaq ki, C.Hacıyev, İ.Abdullayev, Y.Ələkbərov və İ.Hüseynov barələrində həbs qətimkan tədbiri seçilib. Həmin şəxslər hazırda həbsdədirlər. Digər 4 nəfər isə zamindədir.\nPrevious Gülənin şəxsi diş həkimi həbs olunub\nNext Rektorun oğlu kralın hüzurunda\n30 Sentyabr 2020 15:56\nAzərbaycan Ordusu bir atəşlə düşmənin onlarla hərbçisini məhv edib


“İran öz siyasətini müəyyən etməlidir” - Busaat.az\n“Azərbaycan polisinin Gorus-Qafan yolu ilə hərəkət edən İrana məxsus yük maşınlarını yoxlaması tam məntiqli və Azərbaycan dövlətinin öz milli maraqlarını qorumaq üçün atdığı təxirəsalınmaz qətiyyətli addımlardır. Çünki İran Qarabağa qanunsuz yük daşımalarını dayandırmır, maşın karvanlarının hərəkəti bir ara səngisə də son günlər yenidən intensiv xarakter almağa başlayıb. İrandan Xankəndinə – ermənilərə aramsız müəmmalı yüklər daşınmaqda davam edir”.\nBusaat.az xəbər verir ki, bunu siyasi elmlər doktoru, professor Vaqif Abdullayev son günlər İranın Qarabağa qanunsuz yük daşımaları ilə bağlı müəllif yazısında qeyd edib.\nOnun sözlərinə görə, Azərbaycanın razılığı olmadan digər ölkələrin hüquqi və fiziki şəxsləri və onlara aid nəqliyyat vasitələrinin Azərbaycan ərazisinə daxil olması qəti yolverilməzdir: “Qanunsuzluqdur və bu kimi hallar ölkəmizin qanunlarının pozulmasıdır. Azərbaycan bu hallarla bağlı ötən ay İrana nota vermişdi, görünən odur ki, Rəsmi Tehran Azərbaycan XİN-in nota bəyanatına məsuliyyətsiz yanaşır.


Balakən Rayon Polis Şöbəsinin əməkdaşları tərəfindən keçirilmiş əməliyyat tədbirləri nəticəsində civə satışı ilə məşğul olan şəxslər saxlanılıb. 22 yaşlı Balakən rayonu Qullar kənd sakini Turan Süleymanovdan 1 ədəd şüşə qabda 59,4 qram metallik civə aşkar edilib.\n21 yaşlı Toğrul Səmədlinin ətrafında davam etdirilən tədbirlərlə onun yaşadığı ünvanda və Talalar kəndində bibisinin evində civə saxlaması müəyyən edilib. Həmin yerlərə baxış keçirilən zaman ümumi çəkisi 473,1 qram metal parıltıya malik civə aşkar olunaraq götürülüb. İstintaq zamanı müəyyən edilib ki, Toğrul Səmədli həmin civəni ötən ilin dekabr ayında Məhəmməd Mustafayevlə qabaqcadan əlbir olub tanışı, Balakən rayon sakini Nizami Quliyevin yaşadığı evdən oğurlayıblar.\nTədbirlərin davamı olaraq, Balakən Rayon Polis Şöbəsinin əməkdaşları tərəfindən əvvəllər məhkum olunmuş, rayonun Qullar kənd sakini Nizami Quliyev və cinayət əməlində iştirakı olan digər şəxslər də saxlanılıb. Nizami Quliyevin yaşadığı evə baxış keçirilən zaman 501,2 qram civə aşkarlanıb.


Mükafatların verildiyi gün – » Ovqat.com\nİran 18 təyyarə və 7 raketlə Səudiyyəyə hücum etdi - Şok iddia\n“Dedim Eldar Mahmudov 50 min istəyir, Əli Nağıyev başını buladı...”\n“Səudiyyədəki partlayış bir xəbərdarlıq idi” - İRAN PREZİDENTİ\nNEFT UĞRUNDA III DÜNYA SAVAŞI BAŞLANIB: Səudiyyə Ərəbistanı özünün başlatdığı dəhşəti dayandıra biləcəkmi? – Araşdırma\n"BMW" aşdı, xanım müğənnimiz həyatını itirdi\nElina Hacıyevanın intiharı ilə bağlı məhkəmədə Xalidə Bayramova ifadə verib, Sevinc Abbasova isə jurnalistlərə danışıb - YENİLƏNİB-2 - VİDEO\nBakıda yeniyetmə anasına mesaj yazan oğlana 7 bıçaq zərbəsi vurub\nTürkiyə kanalı Üzeyir Hacıbəyli haqqında film çəkdi - Video\nFED il ərzində ikinci dəfə uçot dərəcəsini aşağı salıb\n"Ermənistan ilkin mərhələdə 5 rayonu qaytarmalıdır" - Alman deputat\nQadınlarda infarktın əlamətləri – Çoxları səhv salır\nAvropa İttifaqı İsrailə XƏBƏRDARLIQ ETDİ\n"İNDİ DƏ VÜSAL "MÜƏLLİM"İN QOÇULARI..." - GİLEY\nRasim Musabəyov: “Paşinyan bunu etsə, süqutu yaxınlaşacaq”\n"BAKI NƏQLİYYAT AGENTLİYİNİN ADI DƏYİŞDİRİLİB "FUJİFİLM" QOYULMALIDIR"\nYAP-çı deputat Məşğulluq Xidmətini TƏNQİD ETDİ\nTramp İrana qarşı sanksiyaları artırmaq barədə göstəriş verdi\nBu dərman hamilələrə zərərlidir – Uşağın beyninə təsir edir\nBələdiyyə sədri günahı polisin və AQTA-nın üstünə atdı: ““Leş mafiyası”ndan biz yox, onlar xəbərdar olmalı idi”\nSuriya dalanına dirənmiş Türkiyə: Son çarə... – Bölgədə ilginc gəlişmə\nAZAL atmosferə atılan zərərli tullantıların miqdarının azaldılması üçün yeni texnologiyalar tətbiq edir\nQurban Qurbanov: Ən çox izlədiyim çempionat La Liqa, milli isə İspaniyadır\nƏrdoğan da yumşalarmış: Prezidentdən Aİ-na yaxınlaşma təşəbbüsü\n“Putinin qorxunc ssenarisi baş tuta bilər” – Sensasion müsahibə\n“Onkoloji xəstəliklərin müalicəsi ilə bağlı maliyyə problemləri var” – Deputat\nAzərbaycan son 8 ayda elektrik enerjisi ixracından 58,4 mln dollar qazanıb\n"Qarabağ"ın yeni transferi həftənin oyunçusu seçilib\nModest Kolerov: Paşinyan Rusiyanın səbrini sınayır - MÜSAHİBƏ\nTaleh Şahsuvarlı üç dövlət qurumuna müraciət etdi\nAzərbaycanın ilk qadın opera müğənnisi - Tağıyev ondan üz çevirdi, qoçular öldürmək istədi\nElinanın anasına ev, pul təklif edildi – Vəkil sirləri açdı\n66 milyon il əvvəl Yer Kürəsində nələr yaşanıb?\nİspanlar erməniləri yerlə-yeksan etdi - Foto\nQubada "Azərişığ"ın maşını dərəyə aşıb, ölənlər və yaralananlar var - YENİLƏNİB-2\nElektron Kənd Təsərrüfatı İnformasiya Sistemində qeydiyyatdan keçmiş fermerlərin sayı 335 min nəfəri ötüb\nDirektor müavini: “Milli Onkologiya Mərkəzinə hər gün 1 200 nəfər müraciət edir”\nİndiyə qədər xarici bazarlara 554 mln. ton Azərbaycan nefti çıxarılıb\n"Bu iki dövlət Rusiyaya birləşməlidir" - Vladimir Jirinovski\nStalin böyük azərbaycanlıya niyə maşın bağışladı? - 10 FAKT\nİran səfirliyindən cavab gəldi: “İcazə verilməyib”\nŞuşalı Üzeyir bəyin Ağcabədidə doğulmasının MARAQLI TARİXÇƏSİ\nDünən yol qəzalarında 7 nəfər ölüb –DİN\nSəudiyyə Ərəbistanı beynəlxalq koalisiyaya qoşulacaq- Körfəzdə nəqliyyatın təhlükəsizliyi üzrə\nKomitə sədri: “Həm meyitdən, həm də sağlam insandan orqan köçürüləcək”\nIblisin insanları yoldan çıxarmaq üçün universal düsturu...\nİqtisadçı ekspert: "Sosial evlər kommersiya evlərinə çevrilərək bəzilərinə əlavə gəlir gətirir"\nBunlar da qaraciyəri zədələyir - DİQQƏTLİ OLUN\nAzərbaycanlı trans tutuldu\nHəbsdə olan oğluna narkotik gətirən kişi tutulub\nNazir müavini: "Aqrar sektorun inkişafı əhalinin yerli məhsullarla tam təmin edilməsinə yönəlib"\nNazirlik: Aşura günü qan verən 76 nəfərdə hepatit C, 49 nəfərdə sifilis aşkarlanıb\nDünya çempionatı: Azərbaycan millisi günə qələbə ilə başlayıb - YENİLƏNİB\nBeynəlxalq əmtəə, fond və valyuta bazarlarının əsas göstəriciləri (18.09.2019)\nTvitterdən skandal qərar: PKK-nın səhifəsini...\nAnar Bayramovun təqdimatında: ƏDV-lə bağlı Mürəkkəb maddənin Sadə izahı\n“Paşinyanın “gəmisi” deyəsən batmaqdadır” — Deputat\nBakıda dəhşətli hadisə ilə bağlı RƏSMİ AÇIQLAMA — HADİSƏNİN VİDEOSU\nTürk ordusunu Bakıya kim çağırıb?\nKəbədə ilk azanı oxuyan "Bilal-i Habeşi" vəfat etdi\n"Xəzər TV"nin əməkdaşlarına hücum edildi - Video \_ Səbəb\nTürkiyədə azərbaycanlı qadınların kütləvi şəkildə saxlanılması xəbərinə - RƏSMİ AÇIQLAMA - VİDEO\nBroyler toyuqları bu xərçəng riskini artırır – Sübut olundu\n"Məktəblərdə qiymətləndirmə şəffaf aparılmır" - Ekspert rəyi\n"Ölülər məzarda hərəkət edir" - Şok İddia\nİranda türk yazıçının kitabı QADAĞAN EDİLDİ\nD vitamini çatışmazlığı hansı ağrılara səbəb olur? - Açıqlama\n"Azərenerji"nin rəhbəri kabinetinə cadu etdirdi — ŞOK VİDEO\nMükafatların verildiyi gün – RAMAZAN BAYRAMI\nRamazan (fitr) bayramı İslamda ən böyük iki bayramdan biri. Ramazan ayının sona çatması münasibətilə şəvval ayının 1-də qeyd edilir. Dini mətnlərdə "eyd əl-fitr" (fitr bayramı) kimi də xatırlanır.\nRamazan bayramına keçən gecə ayrılmış fitrə pulunu bayram günü səhər öz təyinatı üzrə çatdırmaq məsləhətdir. Ramazan bayramı günü oruc tutmaq haramdır. Həmin gün səhər vaxtı qüsl almaq, ətir səpmək, təmiz və səliqəli libas geyinmək, qohum-qonşuları təbrik etmək, əzizlərin görüşünə getmək savabdır. Bütün bayramlarda olduğu kimi, ramazan bayramı günündə də küsülülərin barışması təkid edilir. Bayram günündə ölülərin məzarını ziyarət edib, ruhlarına rəhməğ diləmək də ənənə şəklini alıb.\nOvqat.com islam.az-a istinadən bildirir ki, Ramazan bayramı günü qılınan bayram namazı eynilə Qurban bayramının namazı kimidir. Bayram namazını qılmaq şafii və maliki məzhəblərndə təkid edilən sünnət sayılır. Hənəfi məzhəbinə görə, bayram namazını qılmaq vacibdir (fərzdən daha aşağı səviyyədə). Hənbəli məzhəbinə görə isə, vacibi-kifayidir. Yəni heç kim bu namazı qılmasa, bütün müsəlmanlar günahkar sayılarlar; amma bir nəfər qılsa, başqalarının öhdəsindən bu vəzifə götürülmüş olar. Cəfəri məzhəbi baxımından, peyğəmbərin və imamın zamanında bayram namazını camaatla qılmaq vacibdir. İmamın qeyb dövründə isə qılınması müstəhəbdir; həm camaatla, həm də təklikdə qılına bilər.\nHəzrət Mühəmməd Peyğəmbər (s) buyurmuşdur: "Şəvval ayının ayparası görünəndə (yəni Fitr bayramı gecəsi) mələklər möminlərə elan edərlər: "Sabah öz mükafat¬larınızı almağa tələsin; sabah mükafat günüdür". İmam Əli ibn Əbu Talib (ə) xəlifə olduğu dövrdə ramazan bayramı günü müsəlmanların qarşısında xütbə söyləyərək buyurmuşdu: "Ey camaat, bu gün yaxşı əməl sahiblərinə savab verilər, pis əməl sahibləri ziyana uğrayarlar. Bu gün qiyamətə çox bənzəyir. Evinizdən çıxıb məscidə toplaşmağınız qiyamətdə qəbirdən çıxıb Rəbbinizin hüzurunda toplaşmağınıza oxşayır. Məsciddə namaza durarkən qiyamətdə Rəbbinizin hüzurunda duracağınızı təsəvvür edin. Məsciddən evinizə dönməniz isə qiyamətin sonunda behiştə və ya cəhənnəmə getmənizi xatırlatsın sizə.\nEy Allahın bəndələri! Bilin, oruc tutan kişi və qadınlara veriləcək ən kiçik savab budur ki, Ramazanın sonuncu günündə Allahın əmri ilə mələklərdən biri car çəkib elan edər: "Müjdə olsun sizə, ey Allahın bəndələri! Sizin ötən günahlarınız bağışlandı. Görək gələcəkdə özünüzü necə aparacaqsınız".\nRamazan bayramına keçən gecəni ibadət və dua ilə keçirmək müstəhəbdir. Həmin gecə də ehya saxlamağın və çoxlu namaz qılmağın savabı var.\nFitr bayramına keçən gecənin axşam namazlarından və bayram gününün namazlarından sonra bu duanı oxumaq böyük savaba malikdir: "Allahü əkbər. Allahü əkbər. La ilahə illəllah. Vallahü əkbər. Vallahü əkbər. Və lillahil-həmd. Əl-həmdü lillahi əla ma hədana. Və ləhüş-şükri əla ma əvlana". Tərcüməsi: "Allah böyükdür. Allah böyükdür. Allahdan başqa məbud yoxdur. Allah böyükdür. Allah böyükdür. Həmd Allaha məxsusdur. Bizi hidayət etdiyinə görə Allaha həmd olsun. Bizi özünə dost etdiyinə görə Ona şükr olsun".\nRəvayətlərdə deyilir ki, İmam Zeynül-abidin (ə) ramazan bayramının gecəsi sübhə kimi oyaq qalıb namaz qılar və deyərdi: "Bu gecə heç də Qədr gecəsindən əskik deyil". İmam Əli ibn Əbu Talib (ə) isə həmin gecənin üstünlüyünü belə təsvir edirdi: "Yeri var ki, insan hər il dörd gecə yalnız ibadətlə məşğul olsun: fitr bayramı gecəsi, qurban bayramı gecəsi, şəbanın orta gecəsi və rəcəb ayının birinci gecəsi".\nBəzi ölkələrdə ramazan bayramı böyük təntənə ilə bir neçə gün (ən azı 3 gün) qeyd edilir.\nAna səhifəyə qayıt Baxış: 703 Tarix: 24-06-2017, 19:24\nRamazan bayramı: 23 gün tətil olacaq\nRamazan bayramında 5 gün iş olmayacaq\nFitrə zəkatını necə və nə vaxt çıxarmalı? -\nBu günlər iş olmayacaq\nGələn ay 5 gün iş olmayacaq\nSƏUDİYYƏ-İRAN MÜNAQİŞƏSİNİN GƏLİR-ÇIXARI HESABLANIR:“Dronların hücumu həm Rusiyaya, həm də ABŞ-a qazanc gətirir” – Təhlil\nİslamda siğə - Bəzi siğə əleyhdarlarına maraqlı cavab: "Milləti yiyəsiz görüb aşağılamayın!"\n"Rusiya elə bir bataqlığa saplanıb ki...” – Millət vəkili Patruşevin səfərini şərh edir\nTərcüməçilikdən Baş nazirə uzanan bəxt hekayəsi – Novruz Məmmədovun öz anlatımı ilə\n"Yalnız güc strukturlarının peşəkarlığına və sədaqətinə güvənmək aşırı arxayınçılıq olardı"\n“Ali Sovetin ermənilərin Azərbaycandakı muxtariyyətini ləğv etməsi yanlış addım oldu...”\nCavid Hüseynov: "Özümdən bu cür biabırçı zərbə gözləmirdim" - MÜSAHİBƏ\n“Bütün dünya başını itirdiyi bir zamanda biz başımız uğrunda mübarizədən qalib çıxa bildik”\nƏjdər Ol Ədəbiyyat Fondunun dirtektoru təyin edilib\nOktay Rzanın son zəngi\nZövqləri korlayan "mikrob"lar\nQaranlıq tunelə bənzəyən gələcək: Sonunda işıq görünəcəkmi?\nAzərbaycanlı müğənnilər toyda VƏHŞİCƏSİNƏ DÖYÜLDÜ: “Qan içində çıxardılar və...\nƏlətdə iki nəfərin ölümünə səbəb olan dəhşətli qəza - ANBAAN VİDEO\nAntalyada azərbaycanlı belə bıçaqlandı..\nBakıda ər yolda yatan içkili arvadını oyada bilmədi ..\nPolislər qaçırılan qızı belə xilas etdi ..\nBakıda “Prado” “QAZel”ə çırpılıb - FOTO - VİDEO - YENİLƏNİB\n“Etibar Məmmədovun siyasətə qayıdışından "cib müxalifəti" də qazanacaq” – AMİP yetkilisindən ilginc "təsəlli" mesajı\nİranda erməni olimpiadasına start verildi: Dağlıq Qarabağ komandası da iştirakçılar arasında - XİN hara baxır?\nAMİP rəhbərindən səmərəli təklif: “Dünya Azərbaycanlılarının Olimpiadası keçirilsin, “Traxtor” isə yarışa Cənubi Azərbaycanın təmsilçisi kimi qatılsın”\nİlyas İsmayılovdan növbəti açıqlama: “Firudin Ələkbərlinin bir səhvi vardı..."\nRusiyanın “dollarsızlaşdırma" siyasəti: 2020-ci il ABŞ üçün sonun başlanğıcı ola bilərmi?\nİlyas İsmayılov: “Qətlə yetirilmiş Firudin Ələkbərli barədə yayılan məlumatlar dezinformasiya da ola bilər”\nTürkiyənin ünlü qəzeti Əli Həsənovu xuliqan adlandırdı: “Bu xuliqanlığa biganə qalmayın!”\nHəyatımdakı yaxşılardan biri – Əlixeybər həkim\nHindistan Kəşmirdən türklərin qisasını alır: Amma nəyin qısasını?\nNizami rayonunda qaydaları kim müəyyənləşdirir – Qanunlar, yoxsa “Vesta Construction” MMC?


11:01 / 31.05.2021\nHazırda oxunan: BSU-da 140 min manatın QARANLIQ TALEYİ - Rektor Dürdanə Əliyevanı ev dustağına çevirib?\nBakı Slavyan Universitetində Qiyabi və əlavə təhsil şöbəsinin müdiri Dürdanə Əliyeva tələbələrin 140 min AZN dəyərində olan təhsil haqqını mənimsəyib. Hazırda prokurorluq faktla bağlı araşdırma aparır.\nBakı Slavyan Universitetinin rektoru Nurlana Əliyeva isə ali təhsil müəssisəsinin Qiyabi və əlavə təhsil şöbəsinin müdiri Dürdanə Əliyevanın tələbələrin təhsil haqqını mənimsədiyini etiraf edib. Yanvarın 29-da mətbuata açıqlama verən rektor bildirib ki, D.Əliyevanı tapmaqda çətinlik çəkirlər və 2020-ci ilin noyabr ayının 20-də öz ərizəsinə əsasən tutduğu vəzifədən azad edilib.\nBizim.Media xəbər verir ki, əvvəlcə yayılan xəbərlərdə BSU Dürdanənin qanunsuz əməllərinə görə, Təhsil Nazirliyi və Baş Prokurorluğa müraciət etdiklərini açıqlayıb.\nLakin Prokurorluq bu açıqlamanı təkzib edib:\n"Cinayət işi Dürdanə Əliyevanın tələbələrin təhsil haqqlarının mənimsəməsi ilə bağlı 25 yanvar 2021-ci il tarixdə Baş Prokurorluğun “161-Qaynar xətt” əlaqə mərkəzinə daxil olmuş müraciətlər əsasında başlanıb və yalnız bundan sonra, 04 fevral 2021-ci il tarixdə BSU-nun rektorunun müraciəti Təhsil Nazirliyi vasitəsilə Baş Prokurorluğa daxil olub".\nBu rəsmi təkzibdən sonra BSU rektoru Nurlana Əliyevanın üzərinə tuşlanan şübhələr birəmin artıb. Yəni, əksər ictimai fəallar professorun axtarılan 140 minə şərik olduğunu düşünür. Bu fikirdə olanlar sadə məntiqin tərəfdarlarıdır. Belə ki, hər bir insan evində baş verənlərdən xəbərdar olduğu kimi rektorlar da idarə etdikləri təhsil ocağında yaşananlardan agahdırlar.\n140 min manatı mənimsəyən Dürdanə Əliyeva haqqında isə 4 həftədir ki, cinayət işi başlanılıb.\nBakını tərk etdiyi deyilən təhsil oğrusunun işi ilə bağlı gedişat rəsmən açıqlanmır. Amma Bakını tərk etmək Azərbaycandan çıxmaq demək deyil. Ölkədaxili axtarışlar isə uzun sürmür. Hətta BSU-nun qara kassası başqa ölkəyə çıxsaydı belə o, interpol vasitəsilə axtarışa verilərdi. Belə qərarlar isə mətbuata açıqlanır. Hələki tələbələrin təhsil haqqını mənimsəyən Dürdanənin cinayət işi barədə yeni xəbərlərin olmaması başqa ehtimalları aktuallaşdırır.\nMəlumatlı mənbənin söyləməsinə görə isə Dürdanə Əliyeva Bakıda öz evindədir, sadəcə, rektor onu ev dustağı kimi saxlatdırır və heç bir açıqlama verməməyi emr edib.\nƏks təqdirdə cinayətinin cəzası böyük olacağını bildirib. İndiliksə xanım rektor bu cinayətin üstünü ört-basır etməklə məşğuldur.\nBəzi mənbələrdən (tələbə-müəllim) əldə etdiyimiz məlumatlara görə, Dürdanənin istintaqı gedir və əldə olunan cavablar cinayət işinin miqyasını artırıb. Belə ki, hazırda universitetdə yoxlamaların getdiyi ilə yanaşı tələbə, müəllim, valideynlər arasında rəy sorğusu da aparılır. Bu sorğuda yer alan cavabların bir qismi isə şikayətlərdən ibarətdir. Həmin narazılıqlar isə yalnız Dürdanə Əliyevanı əhatə etmir.\n140 min manat hələ çox ev yıxacaq...\nArmen Sarkisyan deputatlara erməni diasporu haqqında SƏSLƏNDİ


Bakı, 2 iyul, SalamNews. ABŞ dövlət katibi Mayk Pompeo Türkiyə hökumətini Ayasofyanın statusunu dəyişməməyə və bu binanı muzey olaraq saxlamağa çağırıb.\n"Türkiyə hökumətini Ayasofyanı muzey olaraq saxlamağa çağırırıq. Bu, Türkiyənin dinlə əlaqəli ənənələrə və türk dövlətinin müxtəlif dövrlərdəki tarixinə hörmət etməyə hazır olduğunu nümayiş etdirir. Katedralə hər kəsin girə bilməsi vacibdir", açıqlamada deyilir.\nSalamNews xəbər verir ki, Pompeonun sözlərinə görə, katedral muzey kimi qalaraq dünyanın hər yerindən insanların onu seyr etməsinə imkan yaradıb. Dövlət Departamenti rəhbərinin fikrincə belə bir muzey müxtəlif adət və mədəniyyətlər arasında “körpü” nümunəsidir.\n"Biz ortaq maraq kəsb edən məsələlərdə, o cümlədən dini və mədəni məkanların qorunması məsələlərində Türkiyə hökuməti ilə işləmək niyyətindəyik", o deyib.


Əli Həsənov: "Əli Kərimli, siz indi adi bloqqer kimi maraq doğurursuz” | Missiya.az\nƏli Həsənov: "Əli Kərimli, siz indi adi bloqqer kimi maraq doğurursuz”\n17:24 03.09.2019 | Baxış sayı: 3003\n"Siyasi bioqrafiyanız çoxdan bitib, siz indi adi bloqqer kimi maraq doğurursuz...”\nƏli Kərimli son vaxtlar yenidən yaxın tariximizi təhrif edərək ümummilli lider Heydər Əliyev hakimiyyətə gəldikdən sonra Azərbaycanın 7 rayonunun işğal olduğunu iddia etməyə başlayıb.\nBu sözləri Azərbaycan Respublikası Prezidentinin İctimai-siyasi məsələlər üzrə köməkçisi Əli Həsənov özünün Facebook səhifəsində yazıb.\nMissiya.Az həmin statusu sizə təqdim edir:\n"Hələ o illərin canlı şahidləri Azərbaycan əhlisinin demoqrafik balansında xüsusi çəkiyə malikdir və yaxşı xatırlayırlar ki, Dağlıq Qarabağ və ətraf yeddi rayon Heydər Əliyev Azərbaycanın rəsmən prezidenti seçilməmişdən əvvəl işğal edilib. Azərbaycanın işğal edilmiş sonuncu rayonu Zəngilan Ermənistan hərbi birləşmələri tərəfindən 1993-cü ilin oktyabrında zəbt olunmuşdu. Həmin vaxta qədər Azərbaycanın legitim prezidenti Əbülfəz Elçibəy idi. Heydər Əliyev 1993-cü ilin 15 iyununda xalqın dəvəti ilə Azərbaycanı düşdüyü çıxılmaz vəziyyətdən xilas etmək üçün Bakıya gəlmiş və Ali Sovetin sədri seçilmişdi. Lakin ölkədə bütün güc strukturları parlamentin sədrinə yox, formal olaraq, legitim prezidentə, faktiki olaraq baş nazirə tabe idi. Parlamentin sədri kimi Heydər Əliyevə tabe olan nə ordu, nə də heç bir güc strukturu yox idi. Paytaxtı tərk etmiş legitim prezidentin tərəfdarı olan deputatlar və ona sadiq məmur korpusu tərəfindən Heydər Əliyevin hətta parlamentin sədri kimi səlahiyyətlərinin icrasına da hüquqi və qeyri-hüquqi maneələr yaradırdılar.\n4. Heydər Əliyev Azərbaycan daxilində günü-gündən genişlənən xaosun, hüquqi özbaşınalığın, "polis-reket” sisteminin, qarətçiliyin, "qanuni oğrular” hakimiyyətinin qarşısını aldı. Ölkədə qayda-qanun bərqərar edildi. İndi sevmədiyiniz ifadələri təkrarlayaq: insanlar gecələr oğurlanmaq, şikəst edilmək qorxusu olmadan küçəyə çıxmağa başladı;\nƏli Kərimli, tarix məhz onu saxtalaşdırmaq istədiyiniz üçün sizlərə əsl yerinizi göstərdi. Siyasi bioqrafiyanız çoxdan bitib, siz indi adi bloqqer kimi maraq doğurursuz...”.


24/04/2019 [15:38] - Gündəm - ( 3454 dəfə baxılıb)\nPrezident İlham Əliyev 1941-1945-ci illərdə İkinci Dünya müharibəsində iştirak etmiş, həlak olmuş və ya sonralar vəfat etmiş döyüşçülərin dul arvadlarına, arxa cəbhədə fədakar əməyinə görə orden və medallarla təltif edilmiş şəxslərə birdəfəlik maddi yardım verilməsi haqqında sərəncam imzalayıb. Sərəncama görə, 1941-1945-ci illərdə İkinci Dünya müharibəsində iştirak etmiş şəxslərə 1000 manat məbləğində, həlak olmuş və ya sonralar vəfat etmiş döyüşçülərin dul arvadlarına, həmin dövrdə arxa cəbhədə fədakar əməyinə görə orden və medallarla təltif edilmiş şəxslərə, döyüş cəbhələrinin arxa hüdudları, yaxud döyüşən donanmaların əməliyyat zonaları daxilində ordunun və donanmanın mənafeyi üçün tapşırıqları yerinə yetirmiş xüsusi birləşmələrin işçilərinə, Leninqrad şəhərinin müdafiəsinə görə müvafiq medal və döş nişanı ilə təltif edilmiş şəxslərə, habelə Leninqrad şəhərinin mühasirəsi iştirakçılarına 500 manat məbləğində birdəfəlik maddi yardım göstəriləcək.\nModerator.az-a açıqlamasında ölkə başçısının məlum sərəncamını şərh edən Respublika Veteranlar Təşkilatının sədr müavini, polkovnik Cəlil Xəlilov ölkə başçısının bu qərarının bütün veteranlar və onların ailə üzvləri tərəfindən sevinclə qarşılandığını vurğuladı:\n“Ölkə başçısının bu sərəncamını dövlətimizin müharibə veteranlarına diqqət və qayğısının bariz nümunəsi kimi qiymətləndiririk. Ölkə başçısı prezident seçildiyi dövrdən etibarən hər zaman veteranlara, müharibə əlillərinə, arxa cəbhədə fədakar əməyi ilə fərqlənən insanlara qayğı ilə yanaşıb. Bu gün də faşizm üzərində qələbənin 74-cü ildönümü ərəfəsində hər kəsin ürəyincə olan belə bir sərəncam imzaladı.\nSərəncamda Böyük Vətən Müharibəsi iştirakçılarına 1000 manat, onların dul qadınlarına, arxa cəbhə iştirakçılarına, Leninqrad blokadasının müdafiəsində iştirak edən şəxslərə 500 manat məbləğində vəsaitin ödənilməsi nəzərdə tutulur. Bu isə insanların böyük sevincinə səbəb olub. Onlar bizim təşkilata zəng edərək öz sevinclərini bölüşür, ölkə başçısına öz təşəkkürlərini bildirirlər. Bizim Rəyasət Heyəti bu gün bütün veteranlar adından Azərbaycan Respublikasının prezidentinə müraciət göndərdi. Təşkilatınız ölkə başçısına veteranlara göstərdiyi diqqət və qayğıya görə öz minnətdarlığını bildirdi.\nPrezidentin diqqət və qayğısını veteranlar daim öz üzərlərində hiss edirlər. Onlara bütün lazımi şərait yaradılıb. Böyük Vətən Mühariubəsi iştirakçılaırnın hamısı mənzil və avtomobillə təmin olunublar. Reabilitasiya mərkəzlərində onlar üçün bütün lazımi şərait mövcuddur. Yerli orqanlar, eləcə də Əmək və Əhalinin Sosial Müdafiəsi Nazirliyi həmişə bu insanları diqqət mərkəzində saxlayıb.\nBiz bir daha ölkə başçısına bu sərəncama görə bütün veteranlar adından təşəkkür edir, ona öz dərin minnətdarlığımızı bildiririk”.


Los-Ancelesdəki Azərbaycanla bağlı təqdimat keçirilib | Diaspora.az\nLos-Ancelesin ən böyük və nüfuzlu yəhudi dini mərkəzlərindən olan Sinay sinaqoqunda Azərbaycanla bağlı təqdimat keçirilib. Təqdimat ötən ilin sonlarında həmin sinaqoqun 50 nəfərlik nümayəndə heyətinin ölkəmizə səfəri barədə yəhudi icmasını məlumatlandırma məqsədi daşıyıb. Xatırladaq ki, səfər 2015-ci il 30 oktyabr-4 noyabr tarixlərində Bakı Beynəlxalq Multikulturalizm Mərkəzi və Azərbaycanın Los-Ancelesdəki baş konsulluğunun birgə təşkilatçılığı ilə həyata keçirilib.\nTədbirdə çıxış edən Sinay sinaqoqunun rəhbəri, “Newsweek” jurnalının sorğusuna görə ABŞ-ın ən nüfuzlu yəhudi din xadimi olan ravvin Devid Uolpi Azərbaycanın ecazkar ölkə olduğunu vurğulayıb. O, çoxəsrlik tolerantlıq ənənələrinə malik belə bir ölkə ilə tanışlıq fürsətinin əvəzsiz olduğunu bildirib. Ravvin Azərbaycanda səfərdə olduğu müddətdə ölkəmizin tərəqqisinə heyran qaldığını və bu gün dünyanın hətta bir çox inkişaf etmiş ölkələrindən fərqli olaraq, yəhudilərin Azərbaycanda sülh və əmin-amanlıq şəraitində yaşadıqlarını, azad şəkildə öz dini etiqadlarına əməl edə bildiklərini vurğulayıb.\nAzərbaycanın Los-Ancelesdəki baş konsulu Nəsimi Ağayev çıxış edərək tarixən Azərbaycanda müxtəlif mədəniyyətlərə və dinlərə böyük ehtiramla yanaşıldığını, tolerantlıq ənənələrinin qədim tarixə malik olduğunu qeyd edib. Baş konsul Azərbaycan Prezidenti İlham Əliyevin müdrik rəhbərliyi sayəsində ölkəmizdə multikulturalizm və tolerantlıq ənənələrinin daha da gücləndiyini vurğulayıb. O, Sinay sinaqoqunun nümayəndə heyətinin Azərbaycana səfərinin mühüm hadisə olduğunu söyləyərək, bu səfərin Azərbaycan ilə ABŞ-ın yəhudi icması arasında qarşılıqlı münasibətlərin inkişafına önəmli töhfə verdiyini bildirib.\nSinay sinaqoqunun idarə heyətinin üzvləri Keri Lerman, Ancela Məddahi və Eli Aliyeşmerni ölkəmizdə müxtəlif dini icmalar arasında qarşılıqlı ehtirama əsaslanan münasibətlərlə yanaşı, Azərbaycan xalqının malik olduğu tarixi ənənələrin də nadir olduğunu qeyd ediblər. Bildirilib ki, hazırda dünyanın müxtəlif ölkələrində İslam məzhəbləri arasında qanlı toqquşmaların davam etməsinə baxmayaraq, Azərbaycanda müsəlmanlar arasında çox güclü qardaşlıq əlaqələri mövcuddur. Onlar Azərbaycan Prezidenti İlham Əliyevin apardığı uğurlu siyasətdən, ölkədə yaşayan müxtəlif dini icmalara göstərilən dövlət qayğısından bəhs edərək, belə bir səfərin həyata keçirilməsinə verdiyi dəstəyə görə Azərbaycan rəhbərliyinə minnətdarlıqlarını bildiriblər.\nÇıxış edənlər Azərbaycan kimi mütərəqqi və tolerant bir ölkənin ABŞ-ın yəhudi icması tərəfindən daim və hərtərəfli dəstəklənməsinin çox vacib olduğunu qeyd ediblər.


YOLUMUZU NURLANDIRAN DÜHA\n“Biz bütün istiqamətlərdə uğurla inkişaf edirik.\nBizim inkişafımızın təməlində ulu öndər Heydər Əliyev\nsiyasəti dayanır. Biz bu siyasətə sadiqik, biz\ntutduğumuz yoldan dönməyəcəyik, daim irəli gedəcəyik”.\nXalqın tarixən keçdiyi mürəkkəb və keşməkeşli yolda öndə addımlayan, onu vahid amal uğrunda birləşdirməyi bacaran bir lider, milli rəhbər kimi ulu öndər Heydər Əliyev özünün parlaq dühası ilə gələcəyi görür, tükənməz gücü və cəsarəti ilə gələcəyi qururdu. Belə fenomenal xüsusiyyət ona təkcə Ulu Tanrının bəxşişi deyildi, həm də özünün zəhmətkeşliyindən, coşqun yaradıcılıq həvəsindən, tükənməz təşkilatçılığından irəli gəlirdi. Azərbaycanın bugünkü nailiyyətləri, onun müstəqil dövlət kimi dünya birliyində öz layiqli yerini tutması, xalqımızın yüksək rifaha qovuşması, cəmiyyətmizin milli birlik ideyası ətrafında sıx birləşməsi ulu öndər Heydər Əliyevin siyasi fəaliyyətinin, dövlətçilik strategiyasının ən mühüm nəticələridir. Onun qətiyyət, cəsarət və fədakarlıqla yaratdığı təməl üzərində müasir Azərbaycan davamlı tərəqqiyə nail olmuş, onun layiqli varisi möhtərəm Prezident İlham Əliyevin rəhbərliyi ilə yeni zirvələrə yüksəlmişdir.\nBu il 100 illik yubileyini qeyd etdiyimiz Azərbaycan Xalq Cümhuriyyəti xarici təcavüzə məruz qalaraq qarşıya qoyduğu məqsədlərə tam müvəffəq ola bilmədən süquta uğrasa da, onun şüurlarda bərqərar etdiyi müstəqillik ideyası unudulmadı, xalqımız öz milli dövlətçilik atributlarının bir çoxunu qoruyub saxlaya bildi. Ümummilli lider Heydər Əliyevin respublikamızda siyasi hakimiyyətə gəlməsindən sonra isə onun həyata keçirdiyi məqsədyönlü milli inkişaf strategiyası xalqımızın tarixi-mədəni yaddaşını özünə qaytardı, milli mənlik şüurunu inkişaf etdirdi, azərbaycançılıq məfkurəsi işığında müstəqillik arzularının güclənməsi və yaxın gələcəkdə yenidən həqiqətə çevrilməsi üçün zəmin yaratdı.\nMəhz həmin dövrdə azadlıq və müstəqillik ideallarının yüksəlişi xalqımızın keçmiş sovet dövlətinə qarşı mübarizəsində həlledici rol oynadı. Lakin bu dövlətin süqutu ərəfəsində və ondan sonrakı ilk illərdə dünya şöhrətli Heydər Əliyevin imperiya rəhbəri M.S.Qorbaçov tərəfindən siyasi meydandan təcrid edilməsi Azərbaycanın bu həssas dövrünün çox çətinliklə keçməsini şərtləndirdi. Həmin dövrdə güclü və qüdrətli liderin olmaması, dövlət idarəçiliyinin naşı və iradəsiz adamların əlinə keçməsi xalqımızı hələ də ağrısını çəkdiyimiz bəlalarla üzləşdirdi. Müstəqil dövlət quruculuğu üçün tarixi fürsət yarandığı bir vaxtda respublikanın o vaxtkı başçılarından heç biri liderlik xüsusiyyəti göstərə bilmir, ya imperiyapərəst qüvvələrinin təsiri altında müstəqillikdən imtina etmək haqqında düşünür, ya da ağılsız qərarları ilə cəmiyyəti xaosa, ölkəni fəlakətə sürükləyirdilər. Özünü müxalifət elan edən, lakin milli inkişaf strategiyası olmayan, siyasi bəsirətsizliyi və naşılığı ilə Aərbaycanı dərin böhrana salan AXC-Müsavat qaragüruhu da nəinki müstəqilliyi qoruyub saxlamaq iqtidarında deyildi, hətta siyasət dahisi, xalqın sevimlisi Heydər Əliyevin hakimiyyətə qayıdışının qarşısını almaq üçün ən yaramaz vasitələrə əl atırdı. Ölkənin vəziyyəti getdikcə pisləşir, Ermənistanın təcavüzü genişlənir, torpaqlarımız itirilirdi. Xalqın ümidlərini doğrulda bilməyən xəyanətkarlar dəstəsi xalqımıza, dövlətçiliyimizə böyük zərbələr vurdu. Xaos, anarxiya, talançılıq, özbaşınalıq, siyasi, iqtisadi, hərbi böhran son nəticədə vətəndaş müharibəsinə gətirib çıxarmışdı. Xalqımız o anti-milli hakimiyyətə cəmi bir il dözə bildi. Öz həqiqi liderinin ətrafında sıx birləşən, onun yaratdığı siyasi təşkilata - Yeni Azərbaycan Partiyasına ürəklə qoşulan vətənpərvər insanlarımız qurtuluş hərəkatının qələbəsinə inanırdı. 1993-cü ildə xalqın tələbi ilə Bakıya gələn Heydər Əliyevin o ağır, çətin vəziyyətdə dövlətçiliyi xilas etmək missiyasını öz üzərinə götürməsi milli dövlətçiliyin bərpasından sonra xalqımızın bu qüvvələr üzərində çox böyük qələbəsi, möhtəşəm zəfəri oldu.\nSovet dövründəki on səkkiz illik rəhbərliyi dövründə Heydər Əliyev Azərbaycanın ovaxtkı müttəfiq respublikalar arasında ən qabaqcıl mövqeyə çıxmasına, öz iqtisadiyyatını sürətlə inkişaf etdirməsinə nail ola bilmişdir. Dərin və uzunmüddətli böhrana məhz ulu öndərin yeni konseptual yanaşması əsasında son qoyulmuş, xalq təsərrüfatında köklü struktur dəyişiklikləri aparılmış, təsərrüfatçılığın və iqtisadi həvəsləndirmənin təzə metodları tətbiq edilmişdi. Təbii ki, bütün bunlara Heydər Əliyev təhlükəsizlik orqanlarında qazandığı mükəmməl təcrübə, cəmiyyət həyatını, xalqın əhval-ruhiyyəsini, siyasi-ideoloji idarəçilik prinsiplərini dərindən bilməsi sayəsində nail olmuşdur.\nAzərbaycana rəhbərliyinin birinci dövründə ulu öndərin həyata keçirdiyi vüsətli quruculuq işləri, sosial-mədəni islahatlar xalqımızın milli mənlik şüurunu oyatdı, totalitar rejimin təzyiqlərinə baxmayaraq, azərbaycançılıq məfkurəsinin milli ideologiyaya çevrilməsinə münbit zəmin yaratdı. Həmin dövrdə Heydər Əliyevin quruculuq fəaliyyəti keçmiş SSRİ miqyasında yüksək qiymətləndirilir, rəğbət doğururdu və bu, hər bir azərbaycanlını qürurlandırırdı. Məhz elə həmin vaxtdan da Heydər Əliyev öz xalqının lideri, millət fəadisi və öndəri olduğunu əməli fəaliyyəti ilə göstərdi və Azərbaycanın gələcək müstəqilliyi üçün möhkəm bünövrə qoydu.\nMöhtərəm Prezident İlham Əliyev həmin dövr haqqında demişdir: “Məhz o illərdə Azərbaycanda sənaye inkişafı böyük templərlə təmin olunurdu. Yüngül sənayedə, ağır sənayedə, neft sənayesində böyük işlər görülmüşdür. O vaxt yaradılmış infrastruktur bu gün müstəqil Azərbaycanın inkişafına xidmət göstərir. Kənd təsərrüfatına böyük diqqət göstərilirdi. Azərbaycan böyük tikinti meydançasına çevrilmişdi. Yəni, 1982-ci ilin sosial-iqtisadi göstəricilərinə nəzər salsaq görərik ki, doğrudan da, Heydər Əliyevin rəhbərliyi ilə 13 il ərzində böyük işlər görülmüşdür...”.\nHeydər Əliyev ittifaq dövlətinin rəhbərliyində işlədiyi beş il ərzində dünya siyasətinin ən nüfuzlu nümayəndələri sırasında özünə möhkəm yer tutdu, vətənimizin və xalqımızın şərəfini yüksəklərə qaldırdı. Böyük siyasətdə olmadığı və haqsız təqiblərə məruz qaldığı dövrdə belə Heydər Əliyevə olan ümumxalq sevgisinin qarşısını heç kim ala bilmədi.\n...Ulu öndər siyasi hakimiyyətə qayıtdıdıqdan sonra Azərbaycanda quruculuq, inkişaf dövrü başlandı. Sabitlik təmin edildi, vətəndaş müharibəsinə son qoyuldu, qeyri-qanuni silahlı birləşmələr tərk-silah edildi və Azərbaycan islahatlar yoluna qədəm qoydu. Onun müdrik siyasəti, dönməz əqidəsi və tarixi uzaqgörənliyi sayəsində milli dövlətçilik ideyası gerçəkləşdirildi, müasir Azərbaycan dövlətinin qurulması prosesi başlandı və xalqımız həqiqi müstəqillik arzusuna çatdı. Tənəzzülə uğrayan iqtisadiyyat, sürətlə artan inflyasiya, işsizlik, ümidsizlik mühiti və digər neqativ hallarla üz-üzə qalmış Azərbaycanı Heydər Əliyev qısa bir zamanda iqtisadi və mədəni yüksəliş yolu tutan, xarici sərmayələrə açıq olan və böyük beynəlxalq layihələrə qoşulan ölkəyə çevirə bildi.\nAzərbaycana rəhbərliyinin hər iki dövründə ulu öndər Heydər Əliyev respublikamızın avtomobil yolları şəbəkəsinin inkişafı və genişlənməsi məsələlərinə də böyük önəm vermişdir.\nÖtən əsrin 60-cı illərində bu sahədə çox ciddi çatışmazlıqlar mövcud idi, avtomobil yollarının 40 faizə qədəri müharibədən əvvəl salınmışdı və dövrün standartlarına cavab vermirdi. Heydər Əliyev respublikada avtomobil yollarının yaxşılaşdırılması, yol şəbəkəsinin inkişafının baş sxeminin hazırlanması və yol çəkilişinin düzgün planlaşdırılması, yolların texniki səviyyəsinin yüksəldilməsi, bərk örtüklü yolların və daha yüksək texniki kateqoriyalardan olan digər yolların xüsusi çəkisinin artırılması məqsədilə konkret tədbirlər həyata keçirdi. Bunun nəticəsi olaraq, 1970-ci illərdə avtomobil yollarında yük dövriyyəsi və sərnişin daşıması xeyli artdı, daşımaların maya dəyəri aşağı salındı. Bu ilk başladığı dövrdə respublikada asfalt yolların ümumi uzunluğu 12,7 min kilometr idisə, 14 il ərzində yeni yolların salınması sahəsində aparılan işlərin nəticəsində həmin rəqəm 20,4 min kilometrə çatdırıldı.\nYeni avtomobil yollarının salınması, yol tikinti təşkilatlarının maddi-texniki bazasının möhkəmləndirilməsi ilə yanaşı, yol inşaatı təşkilatlarının yüksəkixtisaslı kadrlarla təmin edilməsi məsələsi də müvəffəqiyyətlə həll edildi. Bu məqsədlə respublikanın ali texniki məktəblərində avtomobil yolları, körpüləri, tunelləri çəkilməsi, istismarı və yol tikintisi maşınlarının istismarı ixtisasları üzrə kadr hazırlığına başlandı. Eyni zamanda yol işlərinin planlaşdırılmasına elmi yanaşmanın səviyyəsinin yüksəldilməsi üçün geniş elmi-tədqiqat işləri aparılmasına, yol tikintisində müasir texniki metodların tətbiqinə diqqət artırıldı.\nUlu öndər müstəqil dövlətimizə rəhbərlik etdiyi 1993-2003-cü illərdə də Azərbaycanda dövlət quruculuğunun bütün sahələrində, o cümlədən milli iqtisadiyyatın böhran vəziyyətindən çıxarılması, yeni iqtisadi münasibətlərin bərqərar edilməsi, dövlətin iqtisadi gücünün artırılması, həmçinin vətəndaşların iqtisadi fəallığının stimullaşdırılması, sahibkarlığın inkişaf etdirilməsi məqsədilə genişmiqyaslı islahatlar həyata keçirmişdir. Bu islahatlar yol infrastrukturunda da uğurlar qazanılmasına, o cümlədən ölkənin avtomobil yolları təsərrüfatının köklü şəkildə yenilənməsinə, yol şəbəkəsinin müasirləşdirilməsinə güclü təkan vermişdir. Ulu öndərin təşəbbüsü və rəhbərliyi Tarixi İpək yolunun bərpası istiqamətində həyata keçirilən tədbirlər, həmçinin coğrafi mövqeyinə görə Azərbaycanın beynəlxalq nəqliyyat dəhlizlərinin qovuşuğunda yerləşməsi, digər yol infrastrukturları kimi, magistral avtomobil yollarının genişləndirilməsi üçün zəmin yaratmışdır.\nÖlkəmizdə avtomobil yolları ilə bağlı mühüm qanunvericilik sənədləri - “Yol hərəkəti haqqında” və “Avtomobil yolları haqqında” Azərbaycan Respublikası qanunlarının qəbul edilməsi də ulu öndərin adı ilə bağlıdır. Müvafiq olaraq 1998-ci və 1999-cu illərdə qəbul edilmiş bu qanunlar ötən illər ərzində dövrün tələbinə uyğun bir sıra əlavə və dəyişikliklərlə zənginləşdirilmiş, daha da təkmilləşdirilmişdir.\nÜmummilli liderimizin yaratdığı möhkəm təməl üzərində qurulmuş zəngin və qüdrətli, sabit və davamlı inkişafda olan Azərbaycan dövlətinin taleyi bu gün etibarlı əllərdədir. Möhtərəm Prezident cənab İlham Əliyevin qətiyyət və ardıcıllıqla apardığı praqmatik daxili və xarici siyasət, dəqiq işlənmiş, mükəmməl proqramlar əsasında həyata keçirilən islahatlar və genişmiqyaslı quruculuq işləri sayəsində ölkəmiz regionun lideri səviyyəsinə yüksəlmişdir. Bütün sahələrdə qazanılan uğurlar və nailiyyətlər demokratik inkişafa, iqtisadi tərəqqiyə, xalqın rifahına, dövlətimizin beynəlxalq nüfuzunun artmasına xidmət edir.\nXalqımız 2003-cü ildə ilk dəfə İlham Əliyevə böyük etimad göstərərkən cənab Prezident söz vermişdi ki, Heydər Əliyev siyasəti Azərbaycanda davam etdiriləcəkdir. 15 ildən çoxdur ki, ölkəmiz ulu öndərin müəyyənləşdirdiyi yolla uğurla, inamla addımlayır. Azərbaycanda sabitlik tam təmin olunur və sabitliyin təminatçısı xalq-iqtidar birliyidir. Dövlətmizin başçısının sözləri ilə desək, biz indi görürük ki, dünyanın müxtəlif yerlərində vəziyyət gərginləşir, yeni münaqişələr, qanlı toqquşmalar, vətəndaş müharibələri, çevrilişlər baş verir. Lakin möhkəm sabitliyin hökm sürdüyü Azərbaycan dünya miqyasında uğurla inkişaf edən ölkələrdən biridir. Çoxəsrlik tarixində Azərbaycan heç vaxt indiki qədər güclü olmamışdır. Bu gün Azərbaycanda aparılan islahatlar xalqımızın gələcək inkişafını təmin edir.\nUlu öndərin ideyalarının və arzularının gerçəkləşməsi və onun siyasi vəsiyyətinə əməl edilməsi onun ən layiqli davamçısı, şəxsən cənab Prezident İlham Əliyevin xalqımız qarşısında çox mühüm xidmətidir. Ulu öndərin yol infrastrukturunun təkmilləşdirilməsi və müasirləşdirilməsi sahəsində başladığı işlər də son 15 il ərzində çox böyük vüsət və əzmkarlıqla davam etdirilmişdir. “Yol olmayan yerdə inkişaf da yoxdur”, - deyən cənab Prezident İlham Əliyevin yol kompleksində aparılan quruculuq işlərini ölkəmizin və onun regionlarıının inkişafının birinci şərti kimi dəyərləndirir. Dövlətimizin başçısının təşəbbüsü və birbaşa rəhbərliyi ilə Azərbaycanı üç qonşu ölkə ilə birləşdirən magistral yolların tikintisi və bərpası sürətlə davam etdirilir, daxili yolların yenidən qurulması sahəsində də fəal iş aparılır. Respublikamızın şəhərlərini birləşdirəcək yeni yolların layihələri hazırlanır, paytaxtımızın yol inrastrukturu yeniləşdirilir və təkmilləşdirilir. Özü də möhtərəm Prezidentimizin tələbi ilə görülən bütün işlərin beynəlxalq standartlara cavab verməsi təmin olunur.\nÖlkəmizin magistral yolları əsasən bərpa olunmuş, yeni yollar salınmışdır. Bu sahədə işlər dövlətimizin başçısının diqqət və qayğısı sayəsində davam etdirilir. Həmçinin, şəhərlərarası yolların çəkilişi aparılmaqla yanaşı, bir neçə ildir ki, kənd yollarının da keyfiyyətli şəkildə yenilənməsi istiqamətində böyük işlər görülür. Nazirlər Kabinetinin 2018-ci ilin doqquz ayının sosial-iqtisadi inkişafının yekunlarına və qarşıda duran vəzifələrə həsr olunmuş iclasında cənab Prezident İlham Əliyev demişdir: “Digər infrastruktur layihələri ilə bağlı işlər qrafik üzrə gedir. Bu il 1200 kilometr yol çəkilib. Hədəf 2000 kilometr idi. Biz bu hədəfə çatacağıq. Bu il 600 kəndin yolları abadlaşdırılır”.\nPrezident İlham Əliyev ölkədə yol infrastrukturunun yenilənməsi ilə bağlı görülən işlərə xüsusi əhəmiyyət verərək bu sahədə həyata keçirilən tədbirlərin gedişi ilə şəxsən maraqlanır, ən mühüm layihələrin təməlqoyma və açılış mərasimlərində iştirak edir.\nTəkcə ilin bütün 9 ayı ərzində dövlətimizin başçısının imzaladığı sərəncamlara uyğun olaraq, respublikanın 23 rayonunda 54 layihə, o cümlədən 12 respublika əhəmiyyətli, 37 kəndlərarası, 2 Bakı şəhərinin qəsəbələrarası, 1 tunel tipli yol qovşağı və Sumqayıt şəhərində 2 avtomobil yolu layihələri üzrə tikinti və yenidənqurma işləri başa çatdırılmışdır. Respublikamızın ümumi istifadədə olan avtomobil yollarında qəzalı vəziyyətə düşmüş 9 körpü də təmir edilmiş, bundan əlavə, Bakı-Quba-Rusiya Federasiyası ilə dövlət sərhədi yeni avtomobil yolunun tikintisinə də başlanmışdır.\nUlu öndər Heydər Əliyev millətin taleyi üçün misilsiz əhəmiyyət kəsb edən bütün fəaliyyət sahələrini həmişə diqqətdə saxlamışdır. Onun ölkəyə rəhbərliyinin hər iki dövründə Azərbaycanın taleyi ilə bağlı olan bütün sahələr dövlət səviyyəsində qayğı və diqqət görmüşdür. Xalqımızın və dövlətimizin gələcək yollarını işıqlandıran Heydər Əliyev ideyaları bundan sonra da Azərbaycanın daim güclənməsini təmin edəcəkdir. Avtomobil yol işçilərinin də məqsədi və qayəsi ulu öndərin parlaq dühasının işığında əzmkarlıqla çalışmaq, cənab Prezident İlham Əliyevin ətrafında sıx birləşməklə ölkəmizin qüdrətinin artırılmasına layiqli töhfələr verməkdir.


Sabah Azərbaycanda bu ərazilərə qar yağacaq\nMilli Hidrometeorologiya Xidmətindən BAKU.WS-ə verilən məlumata görə, Bakıda və Abşeron yarımadasında arabir yağış yağacağı gözlənilir. Bəzi yerlərdə intensivləşəcəyi ehtimalı var. Güclü şimal-qərb küləyi axşam mülayimləşəcək.\nHavanın temperaturu gecə 7-9° isti, gündüz 10-12° isti olacaq. Bakıda gecə 7-9° isti, gündüz 10-12° isti olacaq. Atmosfer təzyiqi 767 mm civə sütunundan 774 mm civə sütununa yüksələcək. Nisbi rütubət 80-90% olacaq.\nAvtomobil elanları Sabahın hava proqnozu açıqlandı Leysan olacaq, qar yağacaq - XƏBƏRDARLIQ Havanın temperaturu 4-7 dərəcə enəcək - XƏBƏRDARLIQ Ayrı-ayrı bölgələr üzrə hava proqnozu açıqlandı Qar, yağış yağacaq, güclü külək əsəcək, yollar buz bağlayacaq


Parlamentin rəhbərliyi müxalifətin mövqeyini pisləyib\nSiyasət 28 Oktyabr 2005 16:38 (UTC+04:00)\n"Seçkilərdə boya ilə barmaqların nişanlanması üsulunun tətbiqi Azərbaycan iqtidarının mövqeyinin şəffaflığının göstəricisidir". Trend xəbər verir ki, bu barədə Milli Məclisin spikeri Murtuz Ələsgərov bildirib.\nSpiker qeyd edib ki, iqtidarın seçkilərdə bu üsulun tətbiqinin vacibliyi barədə qərara gəlməsini heç də beynəlxalq təşkilatların və müxalifətin təzyiqi kimi qəbul etmək olmaz: "Prezident seçkilərin şəffaflığının təmin olunması istiqamətində bütün addımları atıb. Biz bu üsulu qəbul etməklə müxalifətin və beynəlxalq təşkilatların bəhanəsini kəsdik".\nM.Ələsgərov onu da qeyd edib ki, seçkilərdə barmaqların nişanlanması üsulu Makedoniya, Türkiyə və Gürcüstanda tətbiq edilib.\nSpikerin birinci müavini Arif Rəhimzadə də qeyd edib ki, prezidentin seçkilərin demokratik və şəffaf keçirilməsi istiqamətində atdığı bütün addımlar cəmiyyət tərəfindən müsbət qarşılanıb: "Müxalifət öz mövqeyindən çıxış edib seçkilərin demokratikliyinə kölgə salmasınlar".\nSpikerin digər müavini Ziyafət Əsgərov isə qeyd edib ki, demokratiyanın, şəffaflığın əsası konstitusiyamızda qoyulub: "Konstitusiyamızda hər bir vətəndaşın hüquq və azadlıqlarının qorunması dövlətin ali vəzifəsi kimi göstərilib. Seçki Məcəlləsində də qəbul olunmuş seçki prinsipləri demokratik dəyərləri özündə tam əks etdirib. Prezident İlham Əliyevin seçkilərin demokratik və şəffaf keçirilməsi istiqamətində iki məlum sərəncamı imzalamaqla onu göstərdi ki, iqtidar bu məsələni diqqət mərkəzində saxlayır".\nZ.Əsgərov onu da vurğulayıb ki, müxalifət hər iqtidarın hər bir addımında nöqsan axtarır: "Qurani Kərimi" Azərbaycanın konstitusiyası kimi qəbul etsək də müxalirfət onda da bir nöqsan tapacaq".


QHT-lərin üzləşdikləri problem həllini tapacaqmı?\nIII sektor nümayəndələri dövlət başçısına müraciət etdi\nXəbər verildiyi kimi, Maliyyə Bazarlarına Nəzarət Palatası (MBNP) Azərbaycanda fəaliyyət göstərən kommersiya banklarına məktubla müraciət edib. Müraciətdə “Nağdsız hesablaşmalar haqqında” qanunun müvafiq müddəaları əsas gətirilərək bankların nəzərinə çatdırılıb ki, sahibkarlara biznes kreditləri onun sahibkarlıq fəaliyyəti ilə bağlı açdığı hesaba köçürmə yolu ilə verilməli, bu halda şəxsi hesaba köçürməyə yol verilməməlidir.\nMBNP-nin bu qərarı III sektorda ciddi narazılıq yaradıb. Qeyri Hökumət Təşkilatlarının (QHT) nümayəndələri hesab edirlər ki, bu sahədə ciddi problemlər olduğundan, verilən qərarın inzibati qaydada məcburi tətbiq edilməsi yanlışdır və heç bir effekt verməyəcək. Digər tərəfdən, nağdsız hesablaşmaların həyata keçirilməsi üçün infrastruktur demək olar ki, yox səviyyəsindədir.\nBəs QHT-lər problemin həlli yolunu nədə görürlər? QHT Şurasının üzvü Sahib Məmmədova görə, “Nağdsız hesablaşmalar haqqında” qanun fiziki şəxslər, sahibkarlıq subyektləri, bank əməliyyatlarını aparan digər şəxslərə böyük problem yaradır.\nOnun sözlərinə görə, bu qanunun tətbiqi ilə banklar, sahibkarlıq subyektləri, QHT-lərin fəaliyyəti iflic olub. S.Məmmədov deyib ki, qanuna görə sahibkarlıq subyektləri üçün ay ərzində nağdılaşdırma ilə bağlı 15 min manatlıq, büdcə vəsaitləri ilə bağlı hər bir müqaviləyə görə 5 min manatlıq limit müəyyən edilib. Onun fikrincə, bu limitlər tətbiqi fiziki və hüquqi şəxslər, sahibkarlıq subyektləri, eləcə də bankların fəaliyyətinə mənfi təsir edir (APA). Şura üzvü hesab edir ki, ölkədəki bəzi sahibkarlıq subyektləri, xidmət sahələri nağdsız hesablaşmaya hazır deyil: “Bankların çoxu heç 5 min manatdan aşağı müqavilələr üzrə ödənişlər etmirlər. Maliyyə Bazarlarına Nəzarət Palatasının əməkdaşları qanunu düzgün əsaslandıra bilmir. Palatanın göndərdiyi məktubun özü qüsurludur. Məsələn, banklar bilmir ki, bu özəl şirkətlərə aid pullara da aiddir, yoxsa yox. Halbuki, nağdsız hesablaşmalara görə limit yalnız dövlət büdcəsinin vəsaitlərinə aid olmalıdır. Banklar 5000 manatdan 1 manat artıq nağdılaşdırma olanda əməliyyat aparmır. Nəticədə nə əmələ gəlir? Banklar itirir. Banklar nağd əməliyyatlar apararkən daha yüksək faiz, məsələn 1%-ə qədər vəsait götürürdülər. İndi banklar bu qazancdan məhrumdurlar. Bu qanunun tətbiqindən dövlət büdcəsi itirir. Çünki bu ildən 1% nağdılaşdırma vergisi tətbiq olunur. Bəzi subyektlər də elə əməliyyatlar var ki, onlar nağdsız əməliyyat apara bilmirlər. Ölkədə xidmət və ticarət sahəsində mövcud olan strukturların təxminən 80%-nin heç bank hesabları yoxdur”. Məsələn, kimsə ezamiyyətdə olanda Kürdəmir və ya Ağsuda nahar edirsə, bu ödəniş üçün bankdan neçə köçürmə etmək olar? Bununla bağlı mexanizm yoxdur. Yaxud ezamiyyətə gedəndə şəxsi avtomobillərlə xidmət göstərənlərin nə çekləri, nə də bank hesabları var. Sadəcə onlar aylıq ödənişləri edirlər. Xarici ezamiyyətə gedən şəxsin nəqliyyat, yemək xərclərini necə ödəyəcəyi ilə bağlı da mexanizmi yoxdur. Elə ödəniş formaları var ki, onları köçürmə ilə etmək mümkün deyil. Məsələn, kimsə gedib 3 manatlıq dəftərxana ləvazimatları almalıdır və yaxud ezamiyyətə gedəndə 5 manat yemək pulu verməlidir. Xaricdə ezamiyyətdə olan şəxs heç əvvəlcədən qidalanma üçün xərcinin nə qədər olacağını bilmir. İndi bu şəxs bankdan invoys götürməli və gətirib onu ödəməlidir. Bütün dünyada nağdsız hesablaşmalar məsələsi könüllü həll olunub. Xarici ölkələrdə, İsveçrədə nağdsız hesablaşmalarla bağlı belə qadağalar yoxdur. Sadəcə, bu ölkələrdə sistem o qədər mükəmməldir ki, əhali özü nağdsız ödənişə meyl edir. Azərbaycanda bunun icbari qaydada tətbiqi effekt verməyəcək. Çünki, Azərbaycanda adi supermarketlər belə nağdsız hesablaşmaya hazır deyilsə, hansısa yolun kənarında olan qəzet köşkü, su satılan yer, xidmət göstərən yeməkxananın buna hazır olmağından danışmaq olmaz”.\nŞura üzvü bildirib ki, MBNP Normativ-hüquqi aktlar haqqında Konstitusiya Qanununa zidd olaraq “Nağdsız hesablaşmalar haqqında” qanunu geriyə şamil edir.\n“Qanunun qüvvəyə minməsindən əvvəl QHT-lərlə bağlanmış müqavilələr üzrə də nağdsız ödənişləri qadağan edib. Maraqlı odur ki, hazırda dövlət orqanlarını da ciddi narahat edən bu qanunla və onun qüsurlu tətbiqi ilə bağlı MBNP-yə heç bir təsir mexanizmi yoxdur. Eyni zamanda, indi QHT-lərlə bağlı daha bir problem var. Məsələn, Prezident yanında QHT-lərə Dövlət Dəstəyi Şurası müqavilə üzrə nəzərdə tutulan vəsaitin 70%-ni QHT-yə köçürür. İş tam yekunlaşdıqdan və təhvil veriləndən sonra yerdə qalan vəsait QHT-nin hesabına köçürülürdü. Bu qanunun tətbiqindən sonra hesabdakı vəsaitin çıxarılmasının heç bir mexanizmi yoxdur. Bu vəsaitlər bankın hesablarında qalır. Baxmayaraq ki, qanun 2016-cı ilin noyabrında qəbul edilib, bu tarixdən əvvəl bağlanan müqavilələrə görə vəsaitin çıxarılması mümkün deyil. Normativ-hüquqi aktlar haqqında Konstitusiya Qanununa görə, qanun geri şamil edilə bilməz”.\nVətəndaş cəmiyyətinin hər bir üzvünün bu məsələ ilə bağlı narahatlıq keçirdiyini deyən S.Məmmədov dövlət başçısının QHT sektoruna böyük dəstəyi fonunda MBNP-nin qərarlarını absurd sayır: “Prezident İlham Əliyev Gənclər Fonduna 3 milyon manat ayırıb. Bu dövlət başçısının QHT sektoruna dəstəyinin bariz nümunəsidir. Bu baxımdan statusu bəlli olmayan publik hüquqi şəxs tərəfindən bu cür məhdudiyyətlərin qoyulması başa düşülən deyil. Bu orqanın banklara göstəriş vermək hüququ yoxdur. Palata mərkəzi icra orqanı deyil, bu orqanın qəbul etdiyi aktlar hamı üçün məcburi xarakter daşıya bilməz. Palata yalnız tövsiyə verə bilər. Amma təəssüf ki, indiki halda Palatanın tövsiyələri konstitusiya qanunundan güclüdür”.\nKonstitusiya Araşdırmaları Fondunun prezidenti, Açıq Hökumətin Təşviqinə dair Hökumət-Vətəndaş Cəmiyyəti Dialoqu Platformasının koordinatoru Əliməmməd Nuriyev “Cümhuriyət” qəzetinə QHT-lərin maliyyə imkanlarının zəif olduğunu deyərək, bildirib ki, bu qərar tətbiq olunarsa, III sektor faktiki olaraq öz fəaliyyətini icra edə bilməyəcək: “Bu gün QHT-lərdə maliyyə dayanıqlılığı möhkəm deyil və maliyyə mənbələrinə çıxışla bağlı müəyyən çətinliklər var. Doğrudur, Azərbaycan prezidentinin sərəncamından sonra Nazirlər Kabinetinin müvafiq qərarı ilə bu məsələ bir az yüngülləşdirildi. Amma digər tərəfdən, bəzi requlyativ qurumlar tərəfindən elə qərarlar qəbul edilir ki, hüquqi və qeyri-hüquqi şəxslərin, eləcə də QHT-lərin fəaliyyətini məhdudlaşdırılmasına gətirib çıxarır. Xüsusilə də nağdsız hesablaşmalar haqqında qərar qəbul edildikdən sonra, nizamlayıcı qurumlar tərəfindən məhdudlaşmaların miqyası genişlənməyə başladı. Vətəndaş cəmiyyətinə artıq dövlət büdcəsindən ayrılmış vəsaitlərin nağd çıxarılmasına məhdudiyyətlər qoyuldu. Maliyyə Bazarlarına Nəzarət Palatası tərəfindən banklara belə bir göstəriş verilib. Palata bu qərarla bütün hesablaşmaların nağdsız qaydada aparılmasını təklif edir” deyən Nuriyevin sözlərinə görə, bu da əlbəttə ki, QHT-lərin fəaliyyətində müəyyən çətinliklər yaradır.\nDediyinə görə, bu qərarda söhbət satınalmalardan getməlidir və həcmi 5 min manatdan yuxarı olan satınalmalarda nağdsız hesablaşma aparılmalıdır: “Əslində nizamlayıcı orqan belə bir qərar verməklə həm də öz səlahiyyətləri aşıb. Bu QHT-lərin fəaliyyətinə ciddi maneələr yaradır. Bu baxımdan düşünürəm ki, məsələyə aydınlıq gətirilməlidir. Eyni zamanda vergilərlə bağlı da aydın olmayan bir sıra məqamlar var. Bu məsələlərə aydınlıq gətirilməsi üçün Vergilər Nazirliyi ilə QHT-lər arasında görüşün keçirilməsi nəzərdə tutulur”.\nQHT-lərin Azərbaycan cəmiyyətinin mühüm bir təchizatı olduğunu deyən Ə.Nuriyev Azərbaycanda prezident tərəfindən III sketorun fəaliyyətinə xüsusi diqqət yetirildiyini vurğulayıb. Onun sözlərinə görə, eyni zamanda, QHT Şurasının yaradılması, QHT-lərin bir çox dövlət qurumlarının idarə edilməsində ictimai şuralara cəlb edilməsi QHT-lərin nə qədər çox önəmli struktur olduğunu göstərir. “Digər tərəfdən Şuranın sədri, deputat Azay Quliyev tərəfindən Parlamentdə QHT-lərin banklarla bağlı probemli qaldırıldı. Bundan əlavə Azay Quliyev verdiyi bütün müsahibələrdə Palatanın qəbul etdiyi qərardan sonra QHT-lərin narazılığını dilə gətirib. Düşünürəm ki, yaxın günlərdə QHT-ləri narahat edən bütün problemlər aradan qaldırılacaq”.\nİqtisadçı-ekspert Qadir İbrahimli isə “yeniçağ.az”a deyib ki, Maliyyə Bazarlarına Nəzarət Palatası artıq mondatından və funksiyalarından kənara çıxır: “Bu hesablaşmaların dayandırılması Azərbaycanın biznes mülkünün pisləşdirilməsi deməkdir. Sahibkarlara, iş adamlarına əməliyyat problemləri yaratmaqdır. Bir çox əməliyyatlar var ki, onların bank vasitəsi ilə əməliyyatları aparıla bilməz. Məsələn, ezamiyyət xərclərini götürək: hansısa rayona gedirik, orada yemək, yol və digər müəyyən xərcləri bank üzərindən necə ödəmək olar? Hər hansısa qərar verilirsə, ilk öncə əsaslandırılmalıdır” deyən ekspertə görə, elə qərarlar qəbul edilməlidir ki, iş adamlarının vəziyyətini ağırlaşdıran yox, yüngülləşdirən və sadələşdirən olmalıdır. Onun fikrincə, bu isə əsaslandırılmayan və iş adamlarına əlavə problemlər yaradan bir qərardır. “Ümumiyyətlə, bir çox əməliyyatlar var ki, onların nağd şəkildə həyata keçirilməsi daha məqsədə uyğundur. Qeyd etdiyim amillər mütləq şəkildə nəzərə alınmalıdır. Bu, Palatanın mondatına daxil deyil ki, iş adamlarının əməliyyatlarına müdaxilə etsin və ya hansısa bir çərçivəyə salsın”.\nYeri gəlmişkən, aprelin 25-də yüzlərlə QHT rəhbəri bankların göstərdiyi xidmətlərin məhdudlaşdırılması ilə əlaqədar Azərbaycan prezidenti İlham Əliyevə müraciət ünvanlayıb. Müraciətdə bildirilir ki, son günlər banklar Maliyyə Bazarlarına Nəzarət Palatasının məktubuna istinad etməklə, qanunvericiliyə əsasən qeyri-hökumət təşkilatlarına göstərməli olduqları bank xidmətlərinin əhatə dairəsini məhdudlaşdırıblar. Nəticədə ölkədə dövlət tərəfindən maliyyələşdirilən yüzlərlə QHT-nin ictimai əhəmiyyətli layihələrinin icrasında qeyri-müəyyənliklər meydana gəlib. Buna səbəb isə “Nağdsız hesablaşmalar haqqında” qanunun 3.4.7-ci maddəsinə istinad edilərək dövlət donor qurumları tərəfindən ayrılmış vəsaitin rəsmiləşdirilməsini nəzərdə tutan qrant müqaviləsinin dövlətsatınalma müqaviləsi kimi qiymətləndirilməsi olub.\n“MBNP-nin 16 dekabr 2016-cı il tarixli “Nağdsız hesablaşmalar haqqında” qanuna istinad edərək banklara ünvanladığı məktubun icrası nəticəsində problemlər yaranıb. Belə ki, QHT-lər 15 min manatadək məbləğ çərçivəsində nağd qaydada hesablaşmaların aparılmasını həyata keçirə bilmirlər. Hazırda Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurası tərəfindən keçirilən müsabiqə nəticələrinə əsasən müxtəlif layihələrin icrası ilə bağlı ayrılmış maliyyə vəsaitləri qeyri-hökumət təşkilatlarının bank hesablarına köçürülsə də, bu vəsaitlərdən istifadə praktiki olaraq mümkünsüz hal alıb”.\nBu səbəbdən də QHT-lər ictimai əhəmiyyətli layihələrinin həyata keçirilməsi ilə bağlı yaranmış çətinliyin aradan qaldırılması və qanunvericiliklə müəyyən edilmiş 15 min manatadək məbləğdə hesablaşmaların nağd qaydada aparılmasının təmin olunmasına dair dövlət başçısından müvafiq göstəriş verməsini xahiş ediblər.


İşğalçı ölkədə Qarabağ məsələsi yox, Qarabağ klanı önə çıxır, "Moskvanın İrəvana qarşı qəsd planı var" iddiaları artır; sabiq XİN başçısı: "Paşinyan gec-tez devriləcək..."\nErmənistanda "məxməri inqilab"ın 1 ilinin tamamında baş verən olaylar az qala, inqilabın özü qədər şok effekti yaradıb. İlk növbədə də inqilabı edənlər və inqilab müəllifi Nikol Paşinyan üçün.\nFaktiki, Paşinyanın başı üzərindən baş verən bu hadisələr işğalçı ölkədə bir il öncəki hakimiyyət dəyişikliyinə rəğmən, məhkəmə-hüquq sistemində keçmiş xunta rejiminin adamlarının hələ də güclü olduğunu ortaya çıxarıb. Təbii ki, prosesdə "Moskva izi" də olmamış deyil. Ən azı, ona görə ki, Robert Köçəryan və onunla birgə saxlanılanlar (onlar da buraxılıb) - keçmiş müdafiə naziri Seyrran Ohanyan, hamısı Moskvaya bağlı və Kremlə sadiq adamlardır.\n"Məhkəmənin Köçəryan haqda qərarı və cinayət işinin dayandırılması tərəddüdsüz-filansız, qalmaqallı qərar sayıla bilər. Bu qərarla məhkəmə hakimiyyəti faktiki, əks-inqilaba qoşulub. Hətta iddia eləmək olar ki, bununla köhnə sistemin bərpası işinə yeni nəfəs verilib".\n"Yeni Müsavat"ın məlumatına görə, bu sözlər erməni siyasi şərhçi Sərkis Arsruninin 1 in.am saytındakı dünənki məqaləsində yer alıb.\nMüəllif yazır: "Belə bir xain çevriliş planının inqilabdan bir il sonra niyə mümkün olması haqda uzun-uzadı danışmaq olar. Aydındır ki, problem ilk baxışda göründüyündən qat-qat dərindədir. Robert Köçəryan və ya onun məhkəməsi, məhkəmə-hüquq islahatları haqda söhbətlər, hətta Nikol Paşinyanın dünənki (srağagünkü - red.) mübahisəli çağırışı problemin yalnız növbəti təzahürləridir. Dərində isə ölkənin, inqilabın altına mina qoyulub, əsl qəsd yetişir. Hansı qəsdin ki, daxili oyunçuları və çox aydın görünən xarici aktyoru var".\n"O vaxt müstəsna olaraq, legitim hakimiyyət formalaşdıran Dəmirçyan-Sərkisyan tandeminin irəliləməsi elə həmin daxili aktyorların və həmin xarici mərkəzin iştirakı ilə dayandırıldı. Əlbəttə ki, zəmanə dəyişib və eyni ssenarinin mexaniki təkrarlanmasına ehtiyac yoxdur, ələlxüsus elə bir vaxtda ki, şimalda ən yeni texnologiyaları mənimsəyiblər, hətta qəsd planlarını kreativ əsasda reallaşdıra bilərlər. Bütün bunların əlamətləri artıq ortadadır. Və indi mahiyyət etibarilə konkret hakimiyyətin, hətta inqilabın deyil, Ermənistanın suverenliyinin taleyi həll olunur. Paşinyanın va-bank təşəbbüsü məhz bununla bağlı idi", - deyə müəllif sonda əlavə edib.\nİşğalçı ölkədəki son olaylar Paşinyana təbii ki, yaxşı heç nə, ən yaxşı halda ikihakimiyyətlilik vəd edir. Ən pis halda isə keçmiş "səhra komandiri" və Xocalı hərbi canisi R.Köçəryan və dəstəsi tərəfindən növbəti dəfə sui-qəsd planının işə salınması istisna olunmur - təbii ki, 1999-cu ildəki kimi, Moskvanın rüsxəti ilə.\n"Sözsüz ki, gec və ya tez Paşinyan devriləcək. Çünki Ermənistanın siyasi ənənəsi göstərir ki, onlarda normal siyasi proseslər mümkün deyil. Ya orada kimisə güllələyir, ya devirir, ya da döyürlər. İndiki mərhələdə konkret qarşıdurma kəskinləşir və bunun çıxış yollarını tapmaq üçün onlar hərbi "kart"a əl ata bilərlər", - deyə o ehtimal edib. Zülfüqarova görə, biz məsələnin bu hissəsindən ehtiyatlı olmalıyıq. "Ermənistan tərəfindən hərbi provokasiya real görünür. Biz buna hazır olmalıyıq", - deyə eks-diplomat xəbərdarlıq edib.\n"Bu günədək erməni cəmiyyətində Qarabağa dair nizamlama ssenarisi ilə bağlı yekdil mövqe yoxdur. Bir qisim deyir "bir qarış da torpaq verilə bilməz", başqaları isə əksinə, kompromisin vacibliyindən danışır". "Yeni Müsavat"ın məlumatına görə, bu sözləri "Sputnik Armeniya"ya erməni politoloq Manvel Sərkisyan deyib.\n"Ermənistanda hüquq və məsuliyyət haqda olduqca yayğın təsəvvür var. Biz hər şeyi şübhə altına qoymağa və gözdən salmağa o qədər adət eləmişik ki, istənilən sağlam fikir biz tərəfdən süngü ucunda qarşılanır və şübhəyə məruz qoyulur", - deyə Sərkisyan etirafda bulunub.


Ukraynada müharibə başladı - KİYEVDƏ\n8 Aprel 2015 18:07\nBu gün Ukrayna Ali Radasının korrupsiyaya qarşı komitəsinin iclasında baş nazir Arseniy Yasenyukun qanunsuz maliyyə sxemlərində iştirakı barədə ittihamlara baxılacaq.\nPublika.az “Kommersant” nəşrinə istinadən xəbər verir ki, dövlət büdcəsindən 7,6 milyard qrivnanın (təxminən 324 milyon dollar) oğurlandığı iddia olunur.\n“Kommersant”ın Ali Radadakı həmsöhbətləri iddia edirlər ki, iclasda hökumətin taleyi barədə qərar verilə bilər, amma bunun üçün deputatlar Arseniy Yasenyukun günahını sübut etməlidirlər. Ukrayna ekspertləri iddia edirlər ki, qalmaqal oktyabr ayında keçiriləcək bələdiyyə seçkiləri ilə bağlıdır və prezident Pyotr Poroşenkonun komandasının xeyrinə işləyir.\nMəlumata görə, prezident Poroşenko hakimiyyətdə təmizləmələrə başlayıb. Baş prokurorluq hökumətin məmurlarına qarşı sui-istifadələr üzrə cinayət işini açıb. Ukraynanın baş prokuroru Viktor Şokinin sözlərinə görə, söhbət dövlət əmlakının oğurlanmasından gedir. Cinayət işi üzrə baş nazir Arseniy Yasenyuk və onun rəhbərlik etdiyi kabinetin üzvləri ifadə verəcək.\nUkraynanın Nazirlər Kabineti və şəxsən Arseniy Yasenyukun ünvanına ilk ciddi ittihamları keçmiş maliyyə naziri Nikolay Qordiyenko səsləndirib. O, martın 18-də bildirib ki, baş nazir korrupsiya sxemlərinə birbaşa cəlb olunub və büdcədən 324 milyon oğurlanıb. Baş nazirin silahdaşları bildiriblər ki, Qordiyenkonun Yasenyuka qarşı ittihamları siyasi xarakteri daşıyır. “Xalq Cəbhəsi” fraksiyasının sədr müavini Viktoriya Syumar əmindir ki, Ukraynada dərin siyasi böhran tamamilə konkret və işlənmiş ssenarisi əsasında reallaşdırılır.\nVyaçeslav Çornovila adına Azad Jurnalistlər Fondunun prezidenti Dmitri Ponamarçuk “Kommersant”a deyib ki, hazırlanan yeni Konstitusiya demərkəzləşdirməni nəzərdə tutur: “Deməli, yerli hakimiyyət orqanlarının səlahiyyətləri kəskin artacaq. Bu orqanlara hansı siyasi gücün rəhbərlik etməsi prinsipial olaraq əhəmiyyətlidir”.\nYasenyukun rəhbərlik etdiyi “Xalq cəbhəsi” ehtiyat edir ki, yerli seçkilər uğursuzluqla nəticələnə bilər. Təsadüfi deyil ki, Arseniy Yasenyukun bəzi silahdaşları seçkilərin gələn ilin yazına qədər təxirə salınmasını təklif edirlər. Təklif olunur ki, Konstitusiya islahatlarının tamamlanmasından sonra səsvermə yeni qaydalar üzrə təşkil edilsin. Amma prezident Poroşenkonun fikri birmənalıdır: yerli seçkilər 2015-ci ilin oktyabrında keçiriləcək. Rusiya nəşrinə danışan anonim mənbə də bu fikirlə razılaşıb ki, hazırkı qalmaqal oktyabr ayında keçiriləcək yerli seçkilər ərəfəsində prezident və baş nazirin tərəfdarlarının gizli qarşıdurmasının nəticəsidir.\n“Pyotr Poroşenko ötən ilin oktyabrında “Xalq cəbhəsi”nə məğlub olub. Poroşenkonun tərəfdarları yerli seçkilərə qisas meydanı kimi baxır. Amma buna nail olmaq üçün baş nazir və Nazirlər Kabinetinə qarşı kampaniya aparmaq lazımdır. Ona görə də bu qalmaqal şübhəsiz ki, prezident komandasının xeyrinədir”, - Dmitri Ponamarçuk hesab edir.\n“İnterfaks-Ukrayna” agentliyi hesab edir ki, Arseniy Yasenyuk gələn həftə postundan kənarlaşdırıla bilər. Ali Radanın deputatları hökumətdə sui-istifadələrin araşdırılması üçün parlament komissiyasının yaradılmasında təkid edir. Eyni zamanda Arseniy Yasenyuk onun ünvanına səslənən ittihamların yoxlanılmasının başlanmasını təkid edib.\nLakin “Pyotr Poroşenkonun Bloku” parlament fraksiyasının başçısı Yuri Lusenko baş nazirin vəzifəsindən mümkün kənarlaşdırılmasını yolverilməz hesab edir.


Audi super lüks model hazırlayır » Joy.az - Bizimlə daha rəngarəng\n14 Sentyabr, 2013\n“Audi” şirkəti “TTS” ailəsinin “TT” modelinin “Competition” adı almış xüsusi modifikasiyasının 500-cü nümunəsinin istehsalını qeyd edəcək. Bu versiyada cəmi 500 avtomobil yığılacaq, onlardan birinciləri dilerlərə cari ilin oktyabrında çatacaq.\nYenilik yalnız iki ban rəngində təqdim olunacaq: boz və sarı. Avtomobillər həmçinin, tutqun alüminium kimi qoymaları olan müəyyən edilmiş arxa spoyler, 225/35 ölçülü şinləri olan 19-düymlük təkər diskləri, xüsusi interyer bəzəyi və qapı panellərində “1 of 500” yazılmış xüsusi metal lövhəciklər əldə edəcəklər.\n“TTS” ailəsi 272 a.g. verən ikilitrik turbolaşdırılmış mühərriklə təchiz olunur. Bu mühərrik həm “mexanika”, həm də iki muftalı, altıpilləli robotlaşdırılmış S tronic sürət qutusu ilə birgə işləyə bilər.\nKupe və rodster ilk “üzü” müvafiq olaraq, 5,3 və 5,5 saniyəyə yığırlar. Maksimal sürət 250 km/saatda elektronika ilə məhdudlaşıb.\n“Competition” versiyalı avtomobillər adi “TTS”-dən 1900 avro baha olacaq. Almaniyada baza kupesinin qiymətləri 46,7 min avrodan, rodsterin qiyməti isə 49,6 avrodan başlayır.\nDünyanın ən yaxşı rodsterləri\nAudi A5 Coupe' 2012\nCenevrə avtosalonu: ən sürətli avtomobillər\nUşaqlar üçün «Audi»\nKüçələrdə super lüks trilyonluq avtomobillər\nne deyek yiyesine qismet )))\n14 Sentyabr 2013 19:56\n14 Sentyabr 2013 17:26


Bütün Zamanların Sitatlarını Ağladıqları zaman Ən Böyük 41+ Umineko - Digər\nBütün Zamanların Sitatlarını Ağladıqları zaman Ən Böyük 41+ Umineko\nUmineko Onlar Ağladıqda Sitatlar simvollardan götürülmüşdür:\nAtası Augustus Aurora.\nUmineko Onlar Ağladıqda Studio Deen tərəfindən hazırlanan bir anime seriyasıdır, Eyni studiya Fate və Higurashi idi.\nZənginlik, şiddət, ailə və daha çox mövzuya həsr olunmuş bu dərin seriya, bir çox personajlarından eyni dərəcədə dərin sitatlar paylaşır. Və keçdikləri sınaqlar və çətinliklər.\nBudur ən yaxşı Umineko anime sitatları.\n1. Ushiromiya Battler Sitatları\n“Zəfər sizə verilən bir şey deyil. Aldığın bir şeydir. ” - Ushiromiya Battler\n'Onsuz günlər nə qədər uzanırsa, birini itirmək kədərini bir o qədər artırır.' - Ushiromiya Battler\n'Doğumlarımızla ölümlərimiz arasında olan məhdud müddətdə, əldə etdiyimiz hər şeylə həyatı yaşayırıq.' - Ushiromiya Battler\n“Yaxşı, sevdiyin insandan asılıdır. Bir yerdə olmaq əyləncəli biri olduğu müddətdə hər şey yaxşı deyilmi? Birinin yanında olmaq, iki nəfər bir-birini qəbul etdiyi müddətdə heç bir icazə tələb etmir. Valideynləriniz və ya ailəniz üçün narahat olsanız, o zaman itirərsiniz. Bunu unutma. Yarımçıq hissləri olan biri ilə çıxa bilməzsən. ” - Ushiromiya Battler\n'Cadı kimi kölgəli bir şey ola bilməzdi.' - Ushiromiya Battler\n2. Ushiromiya Jessica Sitatları\n“Yalnız faydasız olduğu üçün imtina etməyi düşünməyin! İmtina etdiyin an həyatının bitməsidir. ” - Ushiromiya Jessica\n“Birinin ürəyi nə qədər sərt olsa da, onlarla yavaş-yavaş danışmağa davam etsəniz, nəticədə çatlamağa başlayacaq! Mən buna inanıram! İnanıram ki, faydasız səy bu dünyada yoxdur! ” - Ushiromiya Jessica\n“İnsanlar hər an öz daxillərində özlərinin başqa bir hissəsini yarada bilirlər. Həqiqətən bəyənə biləcəyi bir hissə. ” - Ushiromiya Jessica\n3. Featherine Augustus Aurora Sitatları\n“Yazı bitəndən sonra yazı bitəcək ... Xeyr ... Düz bir şəkildə, sona qədər yazılmayıb. Bir hekayəni müəyyən bir nöqtəyə yazırsansa, tam yazıldığını deyə bilərsən? Bu, uzun illərdir yazan biri kimi mənə əzab verir. İnsanın səyahətləri bu cür maraqlı hekayələrə səbəb olur ... Ancaq səyahət harada başlayır və harada bitər ... Hətta bunun cavabını da bilmirəm. ” - Featherine Augustus Aurora\n'Günahın ağırlığı onu ölçən insandan asılıdır.' - Featherine Augustus Aurora\n“İnsanlar uzaq olduqları biri cansıxıcı və zərərsiz olduqda buna hörmət edirlər. Lakin, yalnız o adamı sevirlər, çünki o, mane olmur. Heç bir insan cansıxıcı bir insanın ətrafında asmaq istəməz. ” - Featherine Augustus Aurora\n4. Ushiromiya Ange Sitatları\n“İnsanlar razı qalmaq üçün yaşayırlar. Və hələ razı qaldıqda ölməyə ümid edirlər. Buna görə özünüzü necə razı salacağınızı bilməmək çox çətindir. ” - Ushiromiya Ange\n'Tam olaraq eyni adamdan ikiniz olsa da, tərbiyələrindən asılı olaraq çox dəyişə bilərlər.' - Ushiromiya Ange\n'Bir gün məktəbi buraxmaq problem olmaya bilər, ancaq üç gün üst-üstə atlasanız, geri dönməyə inandırmaq həqiqətən çətin olardı.' - Ushiromiya Ange\n“Heç bir insan başqasının əvəzi ola bilməz. Özlərinin keçmiş versiyası belə deyil. ” - Ushiromiya Ange\n“Heç bir axmaq hərəkətsiz, danışmayan bir telefon dirəyi ilə dost olmaq istəməz. Ancaq hərəkət etməmək və danışmamaq tam olaraq bir telefon dirəyindən istədiyiniz şeydir. ” - Ushiromiya Ange\n“Başqaları tərəfindən müşahidə olunduğunuz kimi özünüzü tənqid etməyin heç bir əhəmiyyəti yoxdur. Varlığınız özünüz tərəfindən qətiyyətlə qəbul edilirsə, bu kifayətdir. Özünüzə inamla yaşaya bilsəniz, şübhəsiz ki, hər cür həyat tərzini qəbul edə bilərsiniz. ” - Ushiromiya Ange\n'İnsanlar yüklədikləri ağrıları digər insanlara itələməyə meyllidirlər.' - Ushiromiya Ange\n5. Frederica Bernkastel Sitatları\n“Sən bir parçadan başqa bir şey deyilsən. Sizin olmamağınız bu oyundakı irəliləyişimə zərrə qədər də mane olmayacaqdı. Xüsusilə başqa bir nəzəriyyə haqqında düşünə bilmirsinizsə, zəhmət olmasa parçaya qayıdın və toz və ya başqa bir şey yığın. Yararsız parçaları belə xatırlamaq ağrılıdır. ” - Frederica Bernkastel\n“Oxucu mən olacağam. Sevgim yoxdur, bəlkə də bəzi şeyləri qəribə bir şəkildə şərh edərəm. Ancaq oxucu şeyləri necə və hansı intonasiya ilə oxumaqda qərar verməkdə sərbəstdir. ” - Frederica Bernkastel\n“Hər kəsin xoşbəxt bir həyat sürmək haqqı var. Çətin hissəsi bu haqqın verilməsidir. ” Frederica Bernkastel\n“İnsanlar keçmişə baxaraq gələcəyə arxa tərəf gedən yazıq insanlardır. Ən sadə tələləri görməmələri və faciəvi və komik şəkildə büdrəmələrinin səbəbi budur. ” - Frederica Bernkastel\n6. Ushiromiya Maria Sitatları\n'Həqiqət müşahidəçidən asılı olaraq formasını dəyişə bilər.' - Ushiromiya Maria\n6. Ronove Sitatlar\n'Çayın istiliyi və bir qadın ürəyi hər yaşda çətin olduğunu söyləyirlər.' - Ronove\n7. Ushiromiya George Sitatları\n“Fortitude sərin qalmaq və rəqibini sakitcə analiz etməkdir. Bilirsən niyə? Dəyişdirmək, əldə etdiyin şeyi tam olaraq qaytarmaq, sənə başqa bir keçid etmək istəməmələri, üzlərini göz yaşları ilə boğub sümükləmələrini və yumağını unutmalarını, alnlarına sürtmək istəmələrini təmin etməkdir. yerə və təkrar-təkrar üzr istəyin ki, qalxa bilməyincə onları tamamilə, mükəmməl şəkildə hərtərəfli döyün! ” - Ushiromiya George\n“Dünyanı idarə etmək üçün üç növ gücə ehtiyacınız var. Biri təsirdir. Biri sərvətdir. Üçüncüsü ... gücdür. ” - Ushiromiya George\n8. Ushiromiya Kyrie Sitatları\n“Bəsləməyiniz üçün çox çalışdığınız bu meyvə səhər səhər budaqdan qoparsa? Şikayət etmək əvəzinə əvvəlki gün məhsul götürməyi seçmədiyinizə görə peşman olacaqsınız. Bu peşmançılıq həqiqətən acıyır. Sizi cəhənnəmdə gəzməyə vadar edəcək. ” - Ushiromiya Kyrie\n'İnsanlar böyük bir üstünlüyə sahib olduqda, bəzən itirənlərə qarşı üstünlüklərini göstərmək üçün kiçik bir riskə girirlər.' - Ushiromiya George\n“Heç vaxt güvənə əsaslanan işləməyi sevmirəm. Güvən yaratmaq üçün çox çalışmaq lazımdır, ancaq onu itirmək yalnız bir an. Daha az sərfəli investisiya yoxdur. ” - Ushiromiya Kyrie\n“Eşq həqiqətən atəşlə oynamaq kimidir. Hər kəs asanlıqla və yüngülcə oynaya bilər. Ancaq qarışıqlaşdığınız və yandığınız zaman bu yara bütün ömrünüzdə qalacaq. ” - Ushiromiya George\n'Çox vaxt axmaq düşüncələrin yatmaqdan yaxşı olmadığını deyirlər.' - Ushiromiya Kyrie\n9. Furudo Erika Sitatları\n“İlk dəfə olaraq bu həqiqət və səhv oyununda və cadılar kimi insan kimi rəqabət etməyə icazə verilməsindən şərəf duydum ... Və qəribədir ki, mənə həqiqətin yalnız bir həqiqətin mövcud olduğuna inandığım zaman mütləq tək olmadığını öyrətdim. . Görmə sahəmi bir az genişləndirməklə tamamilə fərqli bir həqiqəti görə bilərəm. Və həqiqətlərdən hansından asılı olmayaraq, onlardan birini görə bilsən, düzgün cavab olmayacaqlar ... Ah, bu günə qədər həyatımda, görəsən bəziləri tərəfindən kor olduğum üçün neçə həqiqətdən üz çevirdim? əhəmiyyətsiz həqiqət…? Budur ... dünyanın həqiqəti ... ”- Furudo Erika\n“Sevgisiz insanlar həqiqəti və yalanı bilmədən mövcud ola bilərdilər. Bunu bilməklə ağlayırlar, kədərlənir və itirlər. Mən o vaxt da eyni idim. ” - Furudo Erika\n“Sevgisiz, görünməz? ... Hah. Bu geriyə ... Sevgidən ötəri, hətta olmayan şeyləri görməklə nəticələnirsiniz. ” - Furudo Erika\n“Bütün həqiqətlər mənasızdır. Sonda ‘məna’ hər bir insanın ağlından gəlir. Tək bir həqiqət olduqda belə, fərqli fərdlər üçün fərqli şeylər ifadə edə bilər. Həqiqətin özlüyündə heç bir mənası yoxdur! ” - Furudo Erika\n10. Gaap vəhşi həyatı\n“‘ Slacking ’pis səslənir. Ancaq işinizi ağıllı bir şəkildə edərək qənaət etdiyiniz vaxtla gününüzün çoxundan zövq almaq qətiliklə pis bir şey deyil. İnsanın həyatını zəngin edən bu kimi dövrlərdir. Şübhəsiz ki, buna tənbəllik də deyilə bilər. Bununla birlikdə, insanlar yalnız işi ləzzətlə bərabərləşdirə bildikdə yetkinləşirlər. Bir sözlə, yalnız sizin işinizdirsə, tam yetkin deyilsiniz. ” - Gaap\n“Xəyallarınızı inkar etməyin, tamam? Gözləriniz qapalı və gələcəyə baxmırsınızsa, ilk addımı atmağın heç bir mənası yoxdur. ” - Gaap\n11. Virgilia Sitatları\n“Əsl sehr bərpa etmək, canlandırmaq üçün gücdür. Yox olmuş xoşbəxtliyi geri çağırmaq, soyuyan sevgini geri çağırmaq. Və bir şahzadənin üzünə unudulmuş bir gülümsəməni geri çağıra bilər. ” - Virgiliya\n12. Beatrice Sitatları\n“Qəfəsə bağlanan bir siçanı tuta bilərsiniz. Lakin tarlada siçan tutmaq bulud tutmağa bənzəyir. ” - Beatrice\n“İnsan övlad dünyaya gətirəndə ona bir forma verir. Ona bir ad verəndə tanıyırlar. Dünyada böyüdükdə, varlığı daha da dərinləşdirirlər. ” - Beatrice\n13. Lambdadelta Sitatları\n“Qəhrəmanlarla dəli kişilər arasında yalnız bir fərq var. Qazanmaq da, itirmək də. ” - Lambdadelta\nGakkou Guraşidən Sizi Duyğulara Çarpan 25 Səmimi Sitat\n22 Kokoro Connect Ağrı və Kədər haqqında Sitatlar


İlham Əliyev Cümhuriyyətin şərəfinə ucaldılmış abidəni ziyarət edib\n27 may 2019, 14:30 Siyasət\nYüz bir il bundan əvvəl - 1918-ci il mayın 28-də Azərbaycan Xalq Cümhuriyyətinin yaradılması ölkəmizin həyatına böyük tarixi hadisə kimi daxil oldu.\nMüstəqil, azad, demokratik respublika qurmaq məqsədini qarşıya qoyan Azərbaycan Xalq Cümhuriyyəti cəmi 23 aylıq fəaliyyəti dövründə xalqın milli mənlik şüurunu özünə qaytardı, onun öz müqəddəratını təyin etməyə qadir olduğunu nümayiş etdirdi. 1918-ci il mayın 28-də qəbul edilən İstiqlal Bəyannaməsindən - Əqdnamədən də göründüyü kimi, bu möhtəşəm tarix xalqımızın müstəqillik hisslərini daha da gücləndirdi.\nMayın 27-də Azərbaycan Respublikasının Prezidenti İİlham Əliyev Azərbaycan Xalq Cümhuriyyətinin şərəfinə paytaxtın İstiqlaliyyət küçəsində ucaldılmış abidəni Respublika Günü münasibətilə ziyarət edib.\nNews 24.az xəbər verir ki, abidənin ətrafında fəxri qarovul dəstəsi düzülüb.\nTeglər: Prezident Xalq Cümhuriyyəti abidəsi ziyarət